Q=10	C=7	SS=5	LS=1	PS=0	DC=1	LC=0	SD=0	BS=7	G0=193	G1=164	G2=90	DLID=az_RU	BODY=Аллаһа мәгбул олмајан бајрам вә адәтләр | Аллаһын мәһәббәти\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Британија жест дили Венесуела жест дили Гвинеа-Биссау креолу Гренландија Данимарка Еквадор жест дили Индонезија Исвеч Испанија жест дили Кирибати Колумбија жест дили Конго Кореја жест дили Литва Маврики креолу Македонија Мјанма Нидерланд Ниуе Норвеч Палау Перу жест дили Полша жест дили Понапе Самоа Сејшел креолу Соломон Адалары пиҹини Таити Тувалу Уелс Украјна Фарер Финландија жест дили Фиҹи Хмонг (ағ) Чили жест дили Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ачоли ашағы алман баса (Камерун) батак (тоба) бауле башгырд бенгал бикол бислама болгар булу везо венда волајта га газах гарифуна гуарани гуахиро гуна гуҹарат гырғыз дуала дхолуо еве ермәни естон ефик занде зулу ибан ибанаг иврит илок инҝилис исланд испан кабре каннада каталан кекчи кечуа (Анкаш) кечуа (Ајакучо) кечуа (Боливија) кечуа (Куско) килуба кимбунду кинјаруанда кирунди киче кореја коса крио куангали куанјама күсаије ломве луганда макуа малагаси малај малајалам мам мамбве-лунгу маратһ масатек (Хуаутла) маҹар мбунда мизо михе науатл (Хуастека) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) нзема нјанека олу конзо отоми (Мескитал вадиси) пангасинан папјаменто (Күрасао) полјак португал португал (португал) пәнҹаб ротума румын рунјанкоре рус рус жест дили руторо санго сапотек (Истм) сапотек (Лачигуири) свати себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили таи тамил тараски татар таҹик тви тетум (Дили) тзелтал тив тигре тлапанек тотонак тохолабал тсва тсонга тумбука түрк түркмән урду урһобо ујғур (кирил) фарс фин хорват чавакано чех чибемба чинјанја читонга читонга (Зимбабве) читонга (Малави) чокве чол чуабо чуваш шона јао јапон јоруба јунан ҝүрҹү ҹола Һаити креолу һауса һилигајнон һинд әрәб өзбәк\n1. Јеһова Өзүнә неҹә адамлары ҹәлб едир вә онлар нәјә ҝөрә руһани ҹәһәтдән ајыг олмалыдырлар?\nИСА демишди ки, «Атаја дүзҝүн ибадәт едәнләр руһа вә һәгигәтә ујғун ибадәт едәҹәкләр. Чүнки Ата Она бу ҹүр ибадәт етмәк истәјәнләри ахтарыр» (Јәһја 4:23). Јеһова белә адамлары тапанда онлары Өзүнә вә Оғлуна ҹәлб едир. Онлардан бири дә сәнсән (Јәһја 6:44). Бу, неҹә дә бөјүк шәрәфдир! Лакин Мүгәддәс Китаб һәгигәтини севәнләр «Рәббә нәјин мәгбул олдуғуна» даима әмин олмалыдырлар, чүнки Шејтан маһир јаланчыдыр (Ефеслиләрә 5:10; Вәһј 12:9).\n2. Јеһова һәгиги динә јалан гатанлара неҹә мүнасибәт бәсләјир?\n2 Мүгәддәс Китабдан бир нүмунәјә бахаг. Исраиллиләр Сина дағынын әтәјиндә дајананда Һарундан онлара аллаһ дүзәлтмәсини тәләб етдиләр. Һарун етираз етмәдән бир гызыл дана дүзәлтди вә деди ки, бу дана Јеһованы тәмсил едир. О елан етди: «Сабаһ Јеһоваја һәср олунмуш бајрамдыр». Ҝөрәсән, Јеһова һәгиги динә јалан гатылмасына биҝанә галдымы? Хејр. О, данаја пәрәстиш едәнләрдән тәхминән үч мин нәфәри өлдүртдүрдү (Чыхыш 32:1—6, 10, 28). Биз бундан нә өјрәнирик? Аллаһын мәһәббәтини итирмәмәк истәјириксә, мурдар шејләрә тохунмамалыјыг вә һәгигәти ләкәдән гејрәтлә горумалыјыг (Әшија 52:11; Һизгијал 44:23; Галатијалылара 5:9).\n3, 4. Әразимиздә ҝениш јајылмыш адәт-әнәнәләри вә бајрамлары арашдыраркән нә үчүн Мүгәддәс Китаб принсипләринә ҹидди диггәт јетирмәлијик?\n3 Әфсуслар олсун ки, дөнүклүјүн гаршысыны алан һәвариләрин өлүмүндән сонра өзүнү мәсиһи адландырыб, әслиндә һәгигәтә мәһәббәти олмајанлар баш галдырдылар. Бу адамлар бүтпәрәстләрин адәт-әнәнә, бајрам вә шәнликләрини мәнимсәјиб онлары мәсиһи мәрасимләри кими гәләмә вермәјә башладылар (2 Салоникилиләрә 2:7, 10). Бу бајрам вә шәнликләри арашдыраркән ҝөрәҹәксән ки, онлар Аллаһын јох, дүнјанын руһуну әкс етдирир. Үмумијјәтлә бүтүн бу мәрасимләр ејни хүсусијјәтә маликдир: онлар ҹисмани истәкләри тәмин едир, «Бөјүк Бабил»дән ҝәлән јалан дини тәлимләрин вә ҹиндарлығын јајылмасына хидмәт едирләр * (Вәһј 18:2—4, 23). Јадда сахла ки, бу ҝүн ҝениш јајылмыш адәтләрин чоху ијрәнҹ бүтпәрәст дини ајинләрдән әмәлә ҝәлмишдир. Јеһова һәмин ајинләрин неҹә вә һарада јарандығыны Өз ҝөзләрилә ҝөрүб. Шүбһәсиз, белә ајинләрдән ҝәлән адәтләр дә Јеһова үчүн ијрәнҹдир. Мәҝәр Аллаһын фикри бизим үчүн һәр шејдән үстүн олмамалыдыр? (2 Јәһја 6, 7).\n4 Биз, һәгиги мәсиһиләр билирик ки, мүәјјән бајрам вә шәнликләр Јеһоваја мәгбул дејил. Бу мәрасимләрә гарышмамаг үчүн биздән бөјүк гәтијјәт тәләб олунур. Белә бајрамларын Јеһоваја нә үчүн мәгбул олмадығыны арашдырмаг бизи даһа әзмли едәҹәк. Бу әзм бизә Аллаһын мәһәббәтини горумаға мане олан ҹүзи шејләрдән белә гачмаға көмәк едәҹәк.\nЈЕНИ ИЛ ВӘ МИЛАД БАЈРАМЫ\n5. Јени ил бајрамынын вә шам ағаҹынын бәзәдилмәси адәтинин көкү һарадан ҝәлир?\n5 Јени ил бајрамы Мүгәддәс Китаба әсасланмајыб. Бу бајрамын көкү гәдим Ромадан ҝәлир. Бир енсиклопедијада дејилир ки, Рома императору Јули Сезар ерамыздан әввәл 46-ҹы илдә јанварын бирини јени тәгвим илинин биринҹи ҝүнү тәјин етмишди. Јанварын бириндә Ромада јалан аллаһ Јанусун шәрәфинә бајрам гејд едилирди. Јанвар ајынын ады да Јанусун адындан ҝөтүрүлүб. Тәсвирләрдә бу аллаһын бир үзү кечмишә, о бири үзү ҝәләҹәјә бахырды. Ромалылар инанырдылар ки, јанварын бирини шәнликлә вә бол сүфрә архасында гаршылајанларын ил боју ҝүзаранлары хош кечәҹәк («The World Book Encyclopedia»). Бәс Јени илдә шам ағаҹынын бәзәдилмәси адәти һарадан ҝәлиб? Ватиканда дәрҹ олунан бир гәзетдә дејилир ки, гәдимдә инсанлар бир чох һәмишәјашыл ағаҹларын, мәсәлән «пиркал, гушгонмаз, дәфнә, күкнар вә шам ағаҹларынын будагларынын сеһрли вә шәфавериҹи гүввәјә малик олдуғуна вә онлары хәстәликләрдән горудуғуна инанырдылар» («The World Book Encyclopedia»). «Јени Британија енсиклопедија»сына әсасән, ағаҹлара ситајиш Авропадакы бүтпәрәст халглар арасында ҝениш јајылмышды. Онлар Шејтаны һүркүдүб гачыртмаг үчүн Јени ил ҝүнү евләрини һәмишәјашыл ағаҹларла бәзәјирдиләр. Ҝөрдүјүмүз кими, бу адәт дә бүтпәрәст ајинләрлә бағлыдыр *.\n6, 7. а) Милад бајрамынын көкү һарадан ҝәлир? б) Бајрамларда һәдијјә бағышламаг адәти илә мәсиһиләрин һәдијјә вермәји арасында һансы фәрг ајдын нәзәрә чарпыр?\n6 Иса Мәсиһин доғум ҝүнү кими гејд едилән Милад бајрамы да Мүгәддәс Китаба јаддыр *. Бу бајрамын көкү гәдим бүтпәрәст шәнликләринә, мәсәлән, Ромада кәнд тәсәррүфаты аллаһы Сатурна һәср едилән Сатурналија бајрамына ҝедиб чыхыр. Бир енсиклопедијада дејилир ки, Митра аллаһа ситајиш едәнләрин һесабламаларына ҝөрә декабрын 25-и «мәғлубедилмәз ҝүнәшин доғум ҝүнү иди» вә онлар бу ҝүнү бајрам кими гејд едирдиләр («New Catholic Encyclopedia»). Милад бајрамы Ромада ҝүнәшә ситајишин хүсусилә вүсәт алдығы дөврдә — Мәсиһин өлүмүндән үч әср сонра јаранмышдыр.\nМәсиһиләр мәһәббәтдән ирәли ҝәләрәк һәдијјә верирләр\n7 Бүтпәрәстләр бајрамларда бир-биринә һәдијјәләр верир, зијафәт мәҹлисләри гурурдулар. Бу адәт Јени ил вә Милад бајрамларында да сахланылмышдыр. Нә кечмишдә, нә дә инди һәдијјә бағышламаг адәти 2 Коринфлиләрә 9:7 ајәсинин руһуну әкс етдирмир. Бурада дејилир: «Гој һәр кәс үрәјиндә гәт етдији кими версин, көнүлсүз вә ја мәҹбури вермәсин, ахы Аллаһ ҝүләрүзлә верәни севир». Һәгиги мәсиһиләр һәдијјәни үрәкдән верир, хүсуси бир тарих вә вердикләри һәдијјәнин әвәзинә һәдијјә алаҹагларыны ҝөзләмирләр (Лука 14:12—14; Һәвариләрин ишләри 20:35 ајәсини оху). Мәсиһиләр бајрам һәдијјәси алмаг, сүфрә ачмаг үчүн вурнухмур, наһаг јерә борҹа ҝирмир вә өзләрини стрессдән горујурлар. Онлар бу ағыр јүкдән азад олдуглары үчүн Јеһоваја чох миннәтдардырлар (Мәтта 11:28—30; Јәһја 8:32).\n8. Мүнәҹҹимләр һәдијјәләри Исаја доғум ҝүнү мүнасибәти илә вермишдиләр? Изаһ ет.\n8 Кимсә етираз едә биләр: «Мәҝәр мүнәҹҹимләр һәдијјәләри Исаја доғум ҝүнү мүнасибәтилә бағышламамышдылар?» Хејр. Кечмишдә ҝөркәмли шәхсләрә һәдијјә вермәк һөрмәт әламәти иди (1 Падшаһлар 10:1, 2, 10, 13; Мәтта 2:2, 11). Һәмин мүнәҹҹимләр дә мәһз бу адәтә риајәт етмишдиләр. Ону да гејд едәк ки, мүнәҹҹимләр Исанын јанына онун доғулдуғу ҝүн ҝәлмәмишдиләр. Онлар ҝәләндә Иса ахурда јатан көрпә дејил, тәхминән јаш јарымлыг ушаг иди вә евдә јашајырды.\nБУ БАЈРАМДА ИШТИРАК ЕДИМ-ЕТМӘЈИМ?\nПринсип: «Јеһова белә дејир: “Буна ҝөрә дә онларын арасындан чыхын, ајрылын вә бир дә мурдар шејләрә тохунмајын”, “вә Мән сизи гәбул едәҹәјәм”» (2 Коринфлиләрә 6:17).\nҜениш јајылмыш бајрам вә ја адәтләрлә бағлы өзүнә ашағыдакы суаллары вер:\nБу бајрам вә ја адәтин јалан дини тәлим вә ја ајиндән, һәмчинин ҹиндарлыгдан јарандығы ајдын ҝөрүнүр? (Әшија 52:11; 1 Коринфлиләрә 4:6; 2 Коринфлиләрә 6:14—18; Вәһј 18:4).\nБу бајрам вә ја адәтдә һәр һансы бир инсан, тәшкилат вә ја милли символ мәдһ едилиб, онларын шәнинә тәрифләр сөјләнилир? (Әрәмја 17:5—7; Һәвариләрин ишләри 10:25, 26; 1 Јәһја 5:21).\nБу бајрам вә ја адәт бир милләти вә ја етник групу диҝәри үзәриндә јүксәлдир? (Һәвариләрин ишләри 10:34, 35; 17:26).\nБу бајрам вә ја адәт Аллаһын мүгәддәс руһуна мүгавимәт ҝөстәрән «дүнјанын руһуну» әкс етдирир? (1 Коринфлиләрә 2:12; Ефеслиләрә 2:2).\nБу мәрасимдә иштиракым киминсә иманыны сарсыда биләр? (Ромалылара 14:21).\nӘҝәр мән бу мәрасимдә иштирак етмәмәк гәрарына ҝәлсәм, мөвгејими һөрмәтлә башгаларына неҹә изаһ едәрдим? (Ромалылара 12:1, 2; Колослулара 4:6).\nАшағыдакы ајәләр популјар бајрам вә адәтләрлә бағлы суаллара ҹаваб тапмагда көмәк едә биләр:\n«[Вәфасыз исраиллиләр] башга халгларла гајнајыб-гарышдылар, онларын адәтләрини ҝөтүрдүләр» (Зәбур 106:35).\n«Хырда ишдә етибарлы олан бөјүк ишдә дә етибарлы олур, хырда ишдә дүрүст олмајан бөјүк ишдә дә дүрүст олмур» (Лука 16:10).\n«Сиз дүнјаја мәхсус дејилсиниз» (Јәһја 15:19).\n«Сиз һәм Јеһованын ҹамындан, һәм дә ҹинләрин ҹамындан ичә билмәзсиниз» (1 Коринфлиләрә 10:21).\n«Јетәр ки, сиз кечмишдә халгларын истәји илә отуруб-дурур, азғын һәрәкәтләрә, әјјашлыға, кеф мәҹлисләринә, сәрхошлуға вә мәнфур бүтпәрәстлијә гуршанырдыныз» (1 Бутрус 4:3).\nМҮГӘДДӘС КИТАБДА АД ҜҮНЛӘРИ БАРӘСИНДӘ НӘ ДЕЈИЛИР?\n9. Мүгәддәс Китабда хатырланан ад ҝүнү мәрасимләри заманы нә баш вермишди?\n9 Ушағын дүнјаја ҝәлмәси фәрәһли һадисәдир, лакин Мүгәддәс Китаб Аллаһын хидмәтчиләринин нә вахтса өз доғум ҝүнләрини гејд етмәси барәсиндә һеч бир мәлумат вермир (Зәбур 127:3). Бәлкә, бу һагда мәлумат садәҹә бурахылыб? Хејр, чүнки бу китабда ики ад ҝүнү мәрасиминдән бәһс едилир. Онлардан бири Мисир фиронунун, диҝәри Һирод Антипанын доғум ҝүнү мәрасимидир. (Јарадылыш 40:20—22; Марк 6:21—29 ајәләрини оху.) Гејд етмәк лазымдыр ки, һәр ики мәрасим, хүсусән икинҹиси мәнфи тәрәфдән ишыгландырылыр. Һирод Антипанын ад ҝүнүндә Вәфтизчи Јәһјанын бојну вурулмушду.\n10, 11. Илк мәсиһиләр ад ҝүнү мәрасимләринә неҹә бахырдылар вә нә үчүн?\n10 Бир енсиклопедијада дејилир ки, «илк мәсиһиләр ад ҝүнүнүн гејд едилмәсини бүтпәрәстлик адәти һесаб едирдиләр» («The World Book Encyclopedia»). Гәдим јунанлар инанырдылар ки, һәр бир инсаны мүдафиә едән руһ вар. Бу руһ инсан доғуланда онун јанында олур вә өмрү боју онун кешијини чәкир. Бир китабда дејилир ки, ҝуја бу руһ «инсан һансы аллаһын ад ҝүнүндә доғулурдуса, һәмин аллаһла харигүладә шәкилдә әлагәдә иди» («The Lore of Birthdays»). Ад ҝүнләри та гәдимдән астролоҝија вә улдуз фалы илә дә бағлыдыр.\nБАЈРАМЛАР ВӘ ШЕЈТАНА ПӘРӘСТИШ\nМараглыдыр ки, Шејтана пәрәстиш вә ја сатанизм адланан диндә ән мүһүм ҝүн инсанын ад ҝүнүдүр. Нијә? Шејтана пәрәстиш едәнләр инанырлар ки, әҝәр инсан өзүнүн аллаһ олдуғуну дүшүнүрсә, демәли, о, һәгигәтән дә аллаһдыр. Беләликлә, ад ҝүнүнү гејд етмәклә инсан аллаһын доғулмасыны гејд едир. Әлбәттә, инсанларын әксәријјәти белә ифрат, худбин мөвге тутмур. Лакин бир китабда гејд едилир: «Әҝәр башга бајрамлар инсанын үрәјини шадландырырса, ад ҝүнү онун “мән”ини уҹалдыр» («The Lore of Birthdays»).\nСатанистләрин тәгвиминдә диҝәр мүһүм бајрамлар Валпург ҝеҹәси вә Һеллоуиндир. Бир лүғәтдә изаһ едилир ки, инанҹа ҝөрә 1 мај бајрамы әрәфәсиндә кечирилән Валпург ҝеҹәсиндә күпәҝирән гарылар вә ҹадуҝәрләр сүпүрҝә үстүндә ҝөрүш јеринә тәләсирләр («Merriam-Webster’s Collegiate Dictionary»).\n11 Аллаһын кечмишдә јашамыш хидмәтчиләри ад ҝүнү мәрасимләрини јалныз бүтпәрәстлик вә ҹиндарлыгла бағлылығына ҝөрә рәдд етмирдиләр. Бу тәвазөкар, садә адамлар өзләринин дүнјаја ҝәлишиндә бајрам едиләси бир шеј ҝөрмүрдүләр * (Микә 6:8; Лука 9:48). Әксинә, онлар Јеһованы шәрәфләндирир вә мисилсиз һәјат бәхшиши үчүн Она миннәтдарлыг билдирирдиләр * (Зәбур 8:3, 4; 36:9; Вәһј 4:11).\n12. Инсанын өлүм ҝүнү доғум ҝүнүндән һансы мәнада јахшыдыр?\n12 Вәфат едән сәдагәтли инсан Аллаһын јаддашында галыр. Аллаһ онун ҝәләҹәјинә зәманәт верир (Әјјуб 14:14, 15). Ваиз 7:1 ајәсиндә дејилир: «Јахшы ад әла јағдан, өлүм ҝүнү дә доғум ҝүнүндән јахшыдыр». «Јахшы ад» Аллаһа сәдагәтлә хидмәт етмәјин сајәсиндә газанылыр. Гејд етмәк лазымдыр ки, мәсиһиләрә јеҝанә һадисәни — Иса Мәсиһин доғум ҝүнүнү дејил, өлүм ҝүнүнү гејд етмәк бујрулуб. Исанын саһиб олдуғу үстүн ад бизә хилас ҝәтирир (Ибраниләрә 1:3, 4; Лука 22:17—20).\nПАСХА ДОНУ ҜЕЈДИРИЛМИШ МӘҺСУЛДАРЛЫГ БАЈРАМЫ\n13, 14. Христиан Пасхасынын көкү һара ҝедиб чыхыр?\n13 Мәсиһин дирилмәси ҝүнү кими гәләмә верилән христиан Пасха бајрамынын көкү әслиндә јалан диндән ҝәлир. Бәзи өлкәләрдә бу бајрамын шәнинә јумурта бојадылыр вә кулич адланан ширин чөрәк биширилир. Бир енсиклопедијада дејилир ки, јумурта «јени һәјат вә дирилмәнин рәмзи һесаб едилирди», диҝәр енсиклопедијада исә дејилир ки, кулич фаллик (ҹинсијјәт органы) символ иди. Демәли, Мәсиһин дирилмәси дону ҝејдирилмиш Пасха әслиндә бүтпәрәст мәһсулдарлыг мәрасимидир * («Encycлопædia Britannica» вә «Reliqii mira» енсиклопедијалары).\n14 Сизҹә, Јеһова Өз Оғлунун дирилмәсини гејд етмәк үчүн ијрәнҹ нәсилартырма ајинләрини гәбул едәрди? Әсла! (2 Коринфлиләрә 6:17, 18). Әввәла, Мүгәддәс Китабда Исанын дирилмәсини гејд етмәк ҝөстәриши верилмир. Үстәлик, Мәсиһин адындан истифадә едиб бүтпәрәст бајрамы гејд етмәк Аллаһа гаршы бөјүк хәјанәтдир.\nБҮТПӘРӘСТЛИКДӘН ҜӘЛӘН ДАҺА БИР БАЈРАМ\n15. а) Новруз бајрамынын көкү һарадан ҝәлир? б) Мүасир бајрамларда кечмишин бүтпәрәст ајинләрини неҹә ҝөрмәк олар? Һашијәјә бах.\n15 Баһарын ҝәлиши мүнасибәтилә гејд едилән Новруз бајрамы һаггында нә демәк олар? Алимләрин фикринҹә, бу бајрамын тарихи гәдим Месопотамијадан башлајыр. Бу бајрам инсанын тәбиәт гүввәләринә ситајишини характеризә едирди. Новруз сонралар Зәрдүштлүкдә өзүнә јер тапмышды. Атәшпәрәстләрин једди әсас бајрамындан бири олан Новруз јаз ҝеҹә-ҝүндүз бәрабәрлијиндән әввәлки ҝеҹәјә тәсадүф едир, гышын сону, јазын башланғыҹы вә әҹдадларын руһунун јад едилмәси илә бағлы иди (Е. А. Дорошенко, «Зәрдүштләр Иранда»). Бир Британија алими гејд едир ки, зәрдүштлүкдә бу бајрам, һәмчинин онларын ҝүҹ вә гүввә мәнбәји һесаб едиб ситајиш етдикләри одла әлагәли иди. Гәдим Азәрбајҹан әразисиндә Новруз ҝүнү мәбәдләрдә ода ситајиш мәрасимләри кечириләрди (М. Бојс, «Зәрдүштләр. Етигад вә адәтләри»). Евләрин дамында мәшәл, һәјәтләрдә тонгал, сүфрәләрдә шам јандырыларды. Зәрдүштләрин бир чох башга адәтләри дә ҝүнүмүзә гәдәр сахланылмышдыр *.\nТОЈУНУЗУ ЈАЛАН АДӘТЛӘРЛӘ ЛӘКӘЛӘМӘЈИН\n16, 17. а) Евләнмәјә һазырлашан мәсиһиләр нәјә ҝөрә әразиләриндә гәбул едилмиш адәтләрә Мүгәддәс Китаб принсипләри призмасындан бахмалыдырлар? б) Ҝүзҝү тутмаг вә диҝәр адәтләрлә бағлы мәсиһиләр нәји билмәлидирләр?\n16 Бир аздан «бәј-ҝәлин сәси... [Бөјүк Бабилдә] ешидилмәјәҹәк» (Вәһј 18:23). Чүнки Бөјүк Бабил башга әмәлләрлә јанашы, ҹиндарлыгла бағлы адәтләрин дә мәнбәјидир. Белә адәтләр исә никаһы артыг тој ҝүнүндә ләкәләјә биләр (Марк 10:6—9).\n17 Һәр өлкәнин тојла бағлы өз адәт-әнәнәләри вар. Илк бахышдан зәрәрсиз ҝөрүнән бәзи адәтләрин көкү Бабил ајинләринә ҝедиб чыхыр. Бабиллиләр һесаб едирдиләр ки, мүәјјән ајинләрин иҹрасы бәјлә ҝәлинә вә гонаглара уғур ҝәтирәҹәк (Әшија 65:11). Бу ајинләрдән бири бәхт ҝүзҝүсүнү хәтәрдән горумаг адәтидир. «Азәрбајҹан Тоју» китабында дејилир ки, «ҝүзҝү онун өнүндә апарылдыгда... [ҝәлин] “ҹәми-хәта бәладан, бәднәзәрдән” горунур... Су илә јанашы ишыглы ҝәләҹәк, сафлыг, дурулуг вә ајдынлыг рәмзи сајылан ҝүзҝү узун заман илаһи әһәмијјәтә малик олмушдур... Дәдә-бабаларымыз “ҝүзҝү чатдағы гәбул етмәз, онун сынмасы бәдбәхтлик ҝәтирәр” демиш вә инанмышлар ки, тој ҝүнү бу ҝүзҝү сынарса, евләнәнләр тез бир заманда ајрылар, ја гыз өләр, ја оғлан». Бурадан ајдын ҝөрүнүр ки, Аллаһын мәһәббәтини горумаг истәјәнләр јалан дини инанҹларла ләкәләнмиш адәтләри иҹра етмәмәлидирләр. (2 Коринфлиләрә 6:14—18 ајәләрини оху.)\n18. Бәјлә ҝәлин вә гонаглар Мүгәддәс Китабдан һансы принсипләрә диггәт јетирмәлидирләр?\n18 Јеһованын хидмәтчиләри мәсиһи тојларыны ләјагәтсиз едән вә башгаларынын виҹданыны ләкәләјән адәтләрдән чәкинирләр. Мәсәлән, онлар тојда сөз алыб шит, абырсыз, кинајәли сөзләр сөјләмирләр, бәјлә ҝәлини вә гонаглары хәҹаләтли едән зарафатлар етмирләр (Мәсәлләр 26:18, 19; Лука 6:31; 10:27). Онлар мәсиһи тәвазөкарлығына ујушмајан һәддән зијадә бөјүк дәм-дәсҝаһ, тәмтәраглы мәҹлис гурмур, ловғаланмырлар (1 Јәһја 2:16). Јеһова истәјир ки, Онун хидмәтчиләри әламәтдар ҝүн олан тој ҝүнүнү пешманчылыгла јох, севинҹлә хатырласынлар *.\nСАҒЛЫГ СӨЈЛӘМӘК АДӘТИ ДИНИ МӘРАСИМДИР?\n19, 20. Бир китабда сағлыг демәк адәтинин көкләри барәсиндә нә дејилир вә нәјә ҝөрә мәсиһиләр бу адәти иҹра етмирләр?\n19 Тој мәрасимләриндә вә диҝәр мәҹлисләрдә бадә галдырыб сағлыг сөјләмәк ҝениш јајылыб. Бир китабда белә дејилир: «Сағлыг сөјләмәк адәти... чох ҝүман, гәдим гурбанлыг ајинләриндән галыб. Инсанлар аллаһлара мүгәддәс ички тәгдим едирдиләр, әвәзиндә арзуларына чатаҹагларына үмид едир, “узун өмүр!” вә ја “сәнин сағлығына!” сөзләри илә дуа едирдиләр» («The 1995 International Handbook on Alcohol and Culture»).\n20 Дүздүр, бу ҝүн инсанларын чоху сағлыг демәјин дини вә ја мөвһуми бир адәт олдуғуну һеч ағылларына да ҝәтирмирләр. Лакин бадә галдырмаг адәти «ҝөјдән» — фөвгәлбәшәр гүввәдән хејир-дуа диләмәји билдирир. Аллаһдан бу јолла нә исә тәвәгге етмәк Мүгәддәс Китаба ујғун дејил (Јәһја 14:6; 16:23) *.\n«ЕЈ ЈЕҺОВАНЫ СЕВӘНЛӘР, ПИСЛИЈӘ НИФРӘТ ЕДИН!»\n21. Мәсиһиләр динлә бағлылығы олмајан һансы популјар күтләви мәрасимләрдә иштирак етмирләр вә нә үчүн?\n21 Бәзи өлкәләрдә һәр ил карнавал шәнликләри кечирилир. Бу карнавалларын сәҹијјәви атрибуту позғун рәгсләрдир, орада һәмчинин һомосексуал вә лесбиан һәјат тәрзи мәдһ едилир. Белә карнаваллар бүтүн дүнјада сүрәтлә ашағы дүшән әхлаг нормаларыны әкс етдирир, бирбаша вә ја долајысы илә Бөјүк Бабил тәрәфиндән дәстәкләнир. Јеһованы севән адама белә карнавалларда иштирак вә ја она тамаша етмәк һеч јарашар? Сәнҹә, бу онун һәгигәтән дә пислијә нифрәт етдијини ҝөстәрәҹәк? (Зәбур 1:1, 2; 97:10). «Гојма ҝөзүм фани шејләрә бахсын» дејә дуа едән мәзмурчунун әһвал-руһијјәси неҹә дә тәгдирәлајигдир! (Зәбур 119:37).\n22. Мәсиһи һәр һансы бир шәнликдә иштирак едиб-етмәмәјә виҹданы әсасында нә вахт гәрар верә биләр?\n22 Бајрам ҝүнләриндә мәсиһинин давранышы елә олмалыдыр ки, әтрафдакыларда онун да бу шәнликдә иштирак етдији тәәссүраты ојанмасын. Һәвари Булус демишди: «Истәр јејәндә, ичәндә, истәрсә дә башга бир иш ҝөрәндә һәр шеји елә един ки, Аллаһ шәрәфләнсин» (1 Коринфлиләрә 10:31; 158 вә 159-ҹу сәһифәдәки «Мүдрик гәрарлары неҹә гәбул едим?» адлы чәрчивәјә бах). Диҝәр тәрәфдән әҝәр һәр һансы бир адәт вә шәнлик дини мәна кәсб етмир, сијаси, јахуд милли бајрама аид дејил вә Мүгәддәс Китабын һеч бир принсипини позмурса, мәсиһи белә мәрасимдә иштирак едиб-етмәјәҹәјини өзү гәрарлашдырмалыдыр. Амма гәрар гәбул едәркән о, башгаларынын да һиссләрини нәзәрә алмалы, һеч кимин иманына хәләл вурмамалыдыр.\nАЛЛАҺЫ СӨЗДӘ ВӘ ӘМӘЛДӘ ШӘРӘФЛӘНДИРИН\n23, 24. Биз Јеһованын адил нормалары һаггында неҹә шаһидлик едә биләрик?\n23 Бир чохлары бајрам ҝүнләринә аилә вә достлары илә бирликдә јығышмаг үчүн әла бир фүрсәт кими бахырлар. Кимсә сәһвән бизим Мүгәддәс Китаба әсасланан мөвгејимизин чох сәрт олдуғуну дүшүнүрсә, биз нәзакәтлә изаһ едә биләрик ки, Јеһованын Шаһидләри өз аиләләрини вә достларыны чох севир, сағлам үнсијјәти гијмәтләндирирләр (Мәсәлләр 11:25; Ваиз 3:12, 13; 2 Коринфлиләрә 9:7). Биз әзизләримизлә ил боју үнсијјәтдән һәзз алырыг, лакин Аллаһа вә Онун салеһ принсипләринә олан мәһәббәтдән ирәли ҝәләрәк бу хош анлары Аллаһы тәһгир едән адәт вә ајинләрлә ләкәләмәк истәмирик. (156-ҹы сәһифәдәки «Һәгиги ибадәт бөјүк севинҹ мәнбәјидир» адлы чәрчивәјә бах.)\nҺӘГИГИ ИБАДӘТ БӨЈҮК СЕВИНҸ МӘНБӘЈИДИР\nЈеһова «хошбәхт Аллаһ»дыр вә хидмәтчиләринин дә хошбәхт олмасыны истәјир (1 Тимутијә 1:11). Буну нөвбәти ајәләрдән ҝөрмәк олар:\n«Көнлү шад олан үчүн һәмишә бајрамдыр» (Мәсәлләр 15:15).\n«Баша дүшдүм ки, онлар үчүн ән јахшы шеј өмүр боју севинмәк вә јахшы иш ҝөрмәкдир; һәм дә һәр кәс јејиб-ичмәли вә зәһмәтиндән һәзз алмалыдыр. Бу, Аллаһын бәхшишидир» (Ваиз 3:12, 13).\n«Сәхавәтли инсанынса нијјәтләри нәҹибдир, онун амалы һәр ан сәхавәт ҝөстәрмәкдир» (Әшија 32:8).\n«Еј бүтүн зәһмәткешләр вә јүкү ағыр оланлар, јаныма ҝәлин, мән сизә тәравәт верәҹәјәм. Чүнки бојундуруғум раһат, јүкүм јүнҝүлдүр» (Мәтта 11:28, 30).\n«Сиз һәгигәти дәрк едәҹәксиниз вә һәгигәт сизи азад едәҹәк» (Јәһја 8:32).\n«Гој һәр кәс үрәјиндә гәт етдији кими версин, көнүлсүз вә ја мәҹбури вермәсин, ахы Аллаһ ҝүләрүзлә верәни севир» (2 Коринфлиләрә 9:7).\n«Руһун бәһрәси исә будур: мәһәббәт, севинҹ, сүлһ... хејирхаһлыг, јахшылыг» (Галатијалылара 5:22).\n«Нурун бәһрәси һәр ҹүр јахшылыг, салеһлик вә һәгигәтдир» (Ефеслиләрә 5:9).\n24 Бәзи мәсиһиләр сәмими инсанларла сөһбәтдә «Мүгәддәс Китаб әслиндә нә өјрәдир?» * китабынын 16-ҹы фәслиндән мүвәффәгијјәтлә истифадә едирләр. Сән дә белә сөһбәтләр заманы һөрмәтҹил, мүлајим ол, гој сөзләрин һәмишә дузлу, үрәкачан олсун (Колослулара 4:6). Унутма ки, бизим мәгсәдимиз мүбаһисәләрдә галиб ҝәлмәк дејил, инсанларын үрәјини газанмагдыр.\n25, 26. Валидејнләр ушагларынын иманыны вә Јеһоваја олан мәһәббәтини неҹә мөһкәмләндирә биләрләр?\n25 Јеһова Өз хидмәтчиләринә јахшы тәлим верир. Биз нәјә вә нә үчүн инандығымызы вә нәләрдән чәкинмәјин ваҹиблијини јахшы билирик (Ибраниләрә 5:14). Она ҝөрә дә, әзиз аталар вә аналар, ушагларыныза Мүгәддәс Китаб принсипләри үзәриндә дүшүнмәји өјрәдин. Бу јолла сиз онларын иманыны мөһкәмләндирир вә онлары Аллаһын мәһәббәтинә әмин едирсиниз. Бунун сајәсиндә ушагларыныз Мүгәддәс Китаб васитәсилә етигадларыны мүдафиә етмәји баҹараҹаглар (Әшија 48:17, 18; 1 Бутрус 3:15).\n26 Јеһоваја «руһа вә һәгигәтә ујғун» ибадәт едәнләр нәинки Мүгәддәс Китаба зидд бајрамлары гејд етмир, һәмчинин һәјатын һәр бир саһәсиндә дүрүст олмаға чалышырлар (Јәһја 4:23). Бу ҝүн бир чохларына дүрүстлүк әл вермир. Анҹаг нөвбәти фәсилдән Аллаһын нормаларынын һәмишә фајдалы олдуғуну ҝөрәҹәјик.\n^ абз. 3 148 вә 149-ҹу сәһифәдәки «Бу бајрамда иштирак едим-етмәјим?» адлы чәрчивәјә бах. Конкрет бајрам вә шәнликләрлә бағлы мәлумат әлдә етмәк үчүн Јеһованын Шаһидләри тәрәфиндән дәрҹ едилмиш «Ҝөзәтчи гүлләси нәшрләринин индекси»нә мүраҹиәт етмәк олар.\n^ абз. 5 Јени ил бајрамынын вә шам ағаҹынын бәзәдилмәси адәтинин көкү барәсиндә әтрафлы мәлуматы «Ҝөзәтчи гүлләси»нин 2006-ҹы ил 1 јанвар сајынын 4—8 сәһифәләриндә тапмаг олар.\n^ абз. 6 Мүгәддәс Китаб хронолоҝијасы вә дүнја тарихинә әсасән, Иса чох ҝүман ки, ерамыздан әввәл 2-ҹи илдә мүасир тәгвимин сентјабр-октјабр ајларына дүшән јәһудиләрин етаним ајында анадан олмушду. (Јеһованын Шаһидләри тәрәфиндән дәрҹ едилмиш «Мүгәддәс Јазыларын дәрк едилмәси» енсиклопедијасынын 2-ҹи ҹилд, 56 вә 57-ҹи сәһифәсинә (инҝ.) бах.)\n^ абз. 11 150-ҹи сәһифәдәки «Бајрамлар вә Шејтана пәрәстиш» адлы чәрчивәјә бах.\n^ абз. 11 Мусанын Ганунуна ҝөрә, гадын доғандан сонра Аллаһа ҝүнаһ гурбаны тәгдим етмәли иди (Лавилиләр 12:1—8). Бу тәләб исраиллиләрә ҝүнаһын валидејнләрдән өвлада кечдијини хатырладыр вә онлара ушағын дүнјаја ҝәлмәсинә таразлы јанашмаға көмәк едирди. Чох ҝүман ки, бунун сајәсиндә исраиллиләр башга халглардан ад ҝүнү илә бағлы ајинләри мәнимсәмирдиләр (Зәбур 51:5).\n^ абз. 13 Католикләрин гејд етдикләри Пасха англо-саксонларда мәһсулдарлыг илаһәси олан Еостре (вә ја Еастре) илә бағлыдыр. Мараглыдыр ки, инҝилис дилиндә Пасха бајрамынын (Еастер) ады бу илаһәнин адындан ҝөтүрүлүб. «Мифоложи лүғәт»ә әсасән, «бу илаһәнин ајда јумурта севән довшаны вар иди. Бәзән бу илаһә довшан башы илә тәсвир олунурду».\n^ абз. 15 Күпәҝирән гарылары, ҹинләри, хортданлары вә диҝәр декорасијалары илә мәшһур олан вә октјабрын 31-и гејд едилән Һеллоуин бајрамы гәрбдә ҝениш јајылмышдыр. Кечмишдә келт тајфалары нојабрын 1-нә јахын бәдр ҝеҹәсиндә Самһеин адланан бајрамы гејд едирдиләр. Онларын инанҹына ҝөрә, бу ҝеҹәдә инсан вә руһлар аләми арасындакы пәрдә ҝөтүрүлүр, хејир вә шәр руһлары јер үзүнү долашыр, өлүләрин руһу евләринә гајыдырды. Она ҝөрә дә гоһумлар «о дүнјадан» ҝәлмиш гонагларынын гәзәбини сојутмаг үчүн евдә јемәк вә ички гојурдулар. Бу ҝүн гәрбдә Һеллоуин бајрамы заманы ушаглар ҹин вә ја ҹадуҝәр палтарында гапы-гапы ҝәзиб ширни јығыр, ев саһибләри һеч нә вермәјәндә онлара һәдә-горху ҝәлирләр. Бу бајрамын иштиракчылары гәдим Самһеин ајинләрини иҹра етдикләрини һеч ағылларына да ҝәтирмирләр.\n^ абз. 18 «Ҝөзәтчи гүлләси»нин 2006-ҹы ил 1 нојабр сајынын 8—12 вә 17—21 сәһифәләриндәки тоја вә достлуг ҝөрүшләринә һәср едилмиш мәгаләләрә бах.\n^ абз. 20 «Ҝөзәтчи гүлләси»нин 2007-ҹи ил 15 феврал сајынын 30 вә 31-ҹи сәһифәсинә (рус.) бах.\n^ абз. 24 Јеһованын Шаһидләри тәрәфиндән дәрҹ едилиб.\nМҮДРИК ГӘРАРЛАРЫ НЕҸӘ ГӘБУЛ ЕДИМ?\nҺәрдән Јеһоваја мәһәббәтимизи вә Мүгәддәс Китаб принсипләрини нә дәрәҹәдә дәрк етдијимизи сынајан вәзијјәт јарана биләр. Мәсәлән, мәсиһинин иманына шәрик олмајан һәјат јолдашы ону гоһумларыҝилә бајрам гонаглығына апармаг истәјир. Бәзи мәсиһиләрин виҹданы буна јол верир, бәзиләрининки јох. Белә дәвәти гәбул едән мәсиһи өз давранышы илә бу бајрамы гејд етмәдијини, садәҹә гоһумлары илә сүфрә архасында үнсијјәт етмәк үчүн ҝәлдијини ҝөстәрмәлидир.\nЈахшы оларды ки, мәсиһи өз һәјат јолдашы илә габагҹадан данышсын вә бајрамла бағлы һеч бир ишдә иштирак етмәјәҹәјини вә бу сәбәбдән һәјат јолдашынын өз гоһумлары јанында пәрт олмасыны истәмәдијини һөрмәтлә она изаһ етсин. Белә олдугда, һәјат јолдашы гоһумларынын јанына башга вахт ҝетмәк гәрарына ҝәлә биләр (1 Бутрус 3:15).\nБәс белә изаһатдан сонра да әр мәсиһи арвадынын онунла гонаглыға ҝетмәјини тәләб едирсә, онда неҹә? Гадын белә дүшүнә биләр: әр аилә башчысы олдуғуна ҝөрә аиләсини гида илә тәмин етмәлидир (Колослулара 3:18). Бу һалда гида әринин гоһумларынын сүфрәсиндә олаҹаг. Гадын һәтта фүрсәтдән истифадә едиб орада јахшы шәһадәт верә биләр. Бајрам сүфрәсинә гојулдуғуна ҝөрә гида мурдарланмыр (1 Коринфлиләрә 8:8). Мәсиһи гәрара ҝәлә биләр ки, бу гидаја ади јемәк кими бахсын, лакин бајрам мүнасибәтилә дејилән тәбрикләрә, охунан маһнылара, сағлыглара вә саирәјә гошулмасын.\nМәсиһи бајрам сүфрәсиндән јемәјинин башгаларына неҹә тәсир ҝөстәрәҹәјини ҝөтүр-гој етмәлидир. Мәсиһи гадын нәзәрә алмалыдыр ки, башгалары онун бајрам ҝүнү гејри-мәсиһи гоһумларыҝилә гонаг ҝетдијиндән хәбәр тута биләр вә иманы сарсылар (1 Коринфлиләрә 8:9; 10:23, 24).\nБәс бирдән гоһумлар мәсиһи гадыны өз принсипләрини позмаға мәҹбур етсәләр, онда неҹә? Мәҹлисдә пәрт олмамаг истәји онун гәтијјәтини үстәләјә биләр. Мәсиһи бүтүн бу амилләри, һәмчинин өз виҹданыны нәзәрә алмалы, габагҹадан әтрафлы ҝөтүр-гој етмәлидир (Һәвариләрин ишләри 24:16).\nБајрам мүкафатыны гәбул едим-етмәјим?\nБајрам вахты саһибкар өз ишчиләринә әмәк һаггындан әлавә һәдијјә вә јахуд мүкафат верә биләр. Мәсиһи бунлардан имтина етмәлидир? Хејр, о имтина етмәјә дә биләр. Ола билсин, саһибкар бу мүкафаты бајрам һәдијјәси кими вермир вә инсанын мүкафаты гәбул етмәклә бајрамда иштирак етдијини һеч ағлына да ҝәтирмир. Саһибкар садәҹә ширкәтин ҝәлиринин бир һиссәсини ишчиләринә бағышламаг истәјир. Јахуд бу мүкафатла о, ишчиләринин зәһмәтини гијмәтләндирдијини ҝөстәрмәк вә онлары бундан сонра да јахшы чалышмаға һәвәсләндирмәк истәјир. Саһибкар һәдијјә вә ја мүкафаты бајрамы гејд едиб-етмәмәјиндән асылы олмајараг, бүтүн ишчиләринә — јәһудиләрә, мүсәлманлара вә ја башгаларына да верә биләр. Мүкафатын мәһз бајрам вахты верилмәси вә бајрам ады илә бағлы олмасы о демәк дејил ки, Јеһованын Шаһидләри ону гәбул едә билмәзләр.\nҺәр һансы бир һәдијјә вә ја совгат дини бајрам заманы верилсә дә, бу, о демәк дејил ки, һәдијјәни алан һәмин дини тәсәввүрләрә инаныр. Иш јолдашы вә ја гоһум мәсиһијә дејә биләр: «Мән билирәм ки, сән бу бајрамы гејд етмирсән, амма буну сәнә бајрам мүнасибәтилә јох, елә-белә верирәм». Әҝәр мәсиһинин виҹданы бу һәдијјәни гәбул етмәјә јол верирсә, онда о, бајрама истинад етмәдән тәшәккүрүнү билдирә биләр (Һәвариләрин ишләри 23:1). Һәмин адамын хәтринә дәјмәмәк үчүн мәсиһи мүнасиб бир вахтда өз мөвгејини она нәзакәтлә изаһ едә биләр.\nБәс әҝәр һәдијјәни верән адам мәсиһинин иманынын зәиф олдуғуну вә газанҹ хәтринә принсипләриндән кечәҹәјини сүбут етмәк нијјәтиндәдирсә, онда неҹә? Белә һалда мүдрик адам һәдијјәдән имтина едир. Бәли, биз Јеһова Аллаһа там садиг олмаг истәјирик! (Мәтта 4:8—10).\nПадшаһ өз халгыны руһани ҹәһәтдән сафлашдырыр\nМилад бајрамы вә хачдан истифадәнин ортаг ҹәһәти нә иди?\nНәјә ҝөрә сиз Пасха бајрамыны гејд етмирсиниз?


Q=16	C=11	SS=11	LS=5	PS=5	DC=0	LC=0	SD=0	BS=0	G0=12	G1=8	G2=8	DLID=az_RU	BODY=Ҝөрәсән, мән «мави»јәм? Бунда пис олан нәдир? | Јенијетмәләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га еве ермәни естон ефик зулу ибо иврит илок инҝилис исланд исоко испан италјан киконго кинјаруанда кирунди кореја коса латыш лингала малагаси малајалам маҹар осетин папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тив тсонга тумбука түрк умбунду урһобо фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nҺәмҹинсимә мејл едирәм. Демәли, мән «мави»јәм?\nҺеч дә јох!\nФакт. Бир чох һалларда һәмҹинсә олан мејл мүвәггәти характер дашыјыр.\nМүәјјән мүддәт башга бир гыза мејли олан 16 јашлы Лизетт адлы бир гыз өз мүшаһидәләри илә бөлүшүр: « Биолоҝија дәрсләриндә өјрәндим ки, јенијетмәлик дөврүндә инсан организминдә һормонларын мигдары кәскин сурәтдә дәјишә биләр. Бир шејә әминәм: јенијетмәләр организмләри барәдә нә гәдәр чох шеј билсәләр, бир о гәдәр дә јахшы баша дүшәҹәкләр ки, һәмҹинсләринә мејл мүвәггәти һалдыр вә бу, һеч дә инсанын “мави” олмасы демәк дејил ».\nБүтүн ҝәнҹләр сечим етмәлидирләр: ја бу дүнјанын позғун «әхлагы», ја да ки Аллаһын инсанлара бујурдуғу јүксәк әхлаг нормалары\nБәс јахшы, әҝәр бу ҹүр мејл мүвәггәти һал дејилсә, онда неҹә? Мәҝәр Аллаһын бу ҹүр мүнасибәтләрә гадаға гојмасы гәддарлыг дејил?\nӘҝәр бу суала «бәли», — дејә ҹаваб версәк, онда белә чыхыр ки, бүтүн инсанлар ким илә вә неҹә ҝәлди өз ҹинси истәкләрини тәмин едә биләрләр. Мүгәддәс Јазылар гејри-тәбии сексуал арзулара гаршы мүбаризә апармаға чағырмагла инсанларын ләјагәтини уҹалдыр (Инҹил, Колослулара 3:5).\nАллаһын Кәламындакы тәләбләри јеринә јетирмәк чәтин дејил. Мүгәддәс Јазылар бүтүн инсанлардан тәләб етдији кими, һомосексуалистләрдән дә тәләб едир ки, « ҹинси әхлагсызлыгдан гачын »сынлар (Инҹил, 1 Коринфлиләрә 6:18). Һәгигәтән дә, Аллаһын тәләбләринә ујғун јашамаг истәјән милјонларла «мави» олмајан инсанлар өзүнү әлә алыр вә дүзҝүн олмајан арзуларыны боғурлар. Әҝәр һәгигәтән Аллаһы разы салмаг истәјирләрсә, һомосексуалистләр дә бу ҹүр арзуларына гаршы мүбаризә апара биләрләр (Төврат, Ганунун тәкрары 30:19).


Q=5	C=0	SS=0	LS=5	PS=0	DC=0	LC=0	SD=0	BS=1	G0=14	G1=9	G2=5	DLID=az_RU	BODY=Nur-az.com - Өлкә башчысы хариҹи сәфирлијә табе оланда...\n16 Јанвар 2016\nӨлкә башчысы хариҹи сәфирлијә табе оланда...\nИмамын (р) бармағынын ишарәси илә...\nҸәнаб Рәһбәр Ајәтуллаһ Хаменеи шаһлыг режими, онун сүгутундан данышыр (КҺАМЕНЕИ.ИР)\nРзахан (ата Пәһләви) өз һамиләри тәрәфиндән сәлтәнәтдән узаглашдырылды вә Ирандан чыхарылды. Оғлу Мәһәммәдрза иш башына ҝәлди. Шәрт бу олду ки, там шәкилдә инҝилисләрә тәслим олсун. Артыг мүстәмләкәчијә еһтијаҹ галмамаышды, нә дејирдиләрсә шаһ јеринә јетирирди...\nРзахан ҝедән заман шаһлыг мәсәләси гаранлыг иди. Инҝилтәрәнин Теһрандакы сәфири Мәһәммәдрзанын елчисинә дејир ки, Мәһәммәдрза Берлин радиосуна гулаг асыб алманларын ирәлиләјишиНИ изләјир вә буна ҝөрә дә етибарлы дејил. Бу сөздән сонра Мәһәммәрза бир дә Берлин радиосуна гулаг асмыр. Бу барәдә мәлумат алан Инҝилтәрә сәфири дејир ки, бундан сонра она етибар етмәк олар. Бәли, өлкәнин башчысы хариҹи сәфирлијә бу һәддә табе иди!\nӘввәлҹә Ајәтуллаһ Кашанини, сонра Мүсәддиг һөкумәтини сырадан чыхаран инҝилисләр јенидән Ираны нәзарәтә ҝөтүрдүләр. Ирандан гачмыш Мәһәммәдрзаны 28 мордад гијамы илә ҝери гајтардылар.\nБу хәбис режимин әсас хүсусијјәти фәсад, позғунлуг иди. Сарај әһлинин, онларын әтрафындакыларын әһвалатлары хәҹаләт доғурур. Ҹинҹи позғунлуг, малијјә фырылдагчылығы әршә дирәнмишди.\nМәһәммәдрза Ирандан гачан ҝүн шаһлыг режими өмрүнү баша вурду. Имам Ирана гајытды, бармағынын ишарәси илә һәр шеј дәјишди. Шаһлыг режиминә сон гојан халгын иштиракы олду. Халг исә дини дәјәрләрә ҝөрә мејдана чыхмышды. Шүарлар Ислам шүарлары иди...


Q=10	C=0	SS=0	LS=10	PS=0	DC=0	LC=0	SD=0	BS=5	G0=18	G1=18	G2=11	DLID=az_RU	BODY=Мин Ајдан Фәзиләтли Ҝеҹә\nГәдр ҝеҹәләринин әһәмијјәт вә фәзиләти\nİyun 13, 2017 - 5:52 PM Хәбәрин коду : 836233 Мәнбә : Maide Link:\n“Гәдр” сөзү лүғәтдә һәр бир шејин мигдарынын өлчүлмәси вә тәјин олунмасы мәнасыны дашыјыр. Јәни инсанларын талеји, мүгәддәраты бу ҝеҹә тәјин олундуғундан “Гәдр” адланмышдыр. “Гәдр” сурәсинин 4-ҹү, еләҹә дә, “Духан” сурәсинин 3 вә 4-ҹү ајәләриндән белә баша дүшүлүр ки, “Гәдр” ҝеҹәси инсанларын талеји һәлл олунур. Јәни Аллаһ-Таала Өз елми илә кимин хошбәхт вә кимин бәдбәхт олмасыны ҝәлән илин “Гәдр” ҝеҹәсинә гәдәр тәјин едир.\nБүтүн заманлар аләмләрин Рәбби олан Аллаһ тәрәфиндән јаранса да, илин бүтүн ајлары, ҝүнләри, ҝеҹәләри вә саатлары Онун гүдрәт нишанәси олса да, бәзи заманлар хүсуси әһәмәијјәт, шәрафәт вә әзәмәтә саһибдир. Һәмин заманлардан бири дә Рамазан ајы, мәхсусән, “Гәдр” ҝеҹәсидир. Исламда “Гәдр” ҝеҹәси кими дәјәрли вә фәзиләтли бир ҝеҹә јохдур. Бу ҝеҹәсинин әһәмијјәт вә фәзиләти о гәдәрдир ки, онун хүсусијјәтләрини ашылајан “Гәдр” адлы мүстәгил бир сурә назил олмушдур.\nИслам һәдисләринә, әсасән, белә еһтимал едилир ки, Рамазан ајынын 19, 21 вә 23-ҹү ҝеҹәләриндән бири “Гәдр” ҝеҹәсидир. Мәхсусән, Рамазан ајынын 23-ҹү ҝеҹәсинин “Гәдр” ҝеҹәси олмасы даһа чох еһтимал едилир.\nГурани-Кәримин ајәләриндән ачыг-ајдын баша дүшүлүр ки, Гурани-Кәрим мүбарәк Рамазан ајында назил олмушдур. Белә ки, “Бәгәрә” сурәсинин 185-ҹи ајәсиндә бујурулур:\n“Рамазан ајы елә бир ајдыр ки, Гуран бу ајда назил омушдур.”\nДиҝәр тәрәфдән дә “Гәдр” сурәсинин 1-ҹи ајәсиндә бујурулур:\n“Һәгигәтән, Биз ону (Гураны) “Гәдр” ҝеҹәси назил етдик.”\nБу ајәни “Бәгәрә” сурәсинин 185-ҹи ајәси илә јанашы гојдугда, белә гәнаәтә ҝәлирик ки, “Гәдр” ҝеҹәси мүбарәк Рамазан ајынын ҝеҹәләриндән биринә тәсадүф едир. Амма “Гәдр” ҝеҹәсинин Рамазан ајынын “һансы ҝеҹәси”нә тәсадүф етмәси һагда Гурани-Кәримдә мәлумат верилмәсә дә, мәсумларын кәламларында онун Рамазан ајынын 19, 21 вә јахуд 23-ҹү ҝеҹәләриндән биринә тәсадүф етмәси илә бағлы сөз ачылмышдыр.\nАмма бурада белә бир суал гаршыја чыхыр: “Әҝәр Гуран Гәдр ҝеҹәси назил олубса, бәс, Ислам Пејғәмбәринин (с) пејғәмбәрлији дөврүндә мүхтәлиф заман вә мәканларда о һәзрәтә назил олан ајәләр һансы ајәләрдир?\nҸаваб олараг дејә биләрик ки, Гурани-Кәрим ики дәфә назил олмушдур: биринҹи дәфә Гурани-Кәрим бөтөвлүкдә Ислам Пејғәмбәринин (с) мүбарәк гәлбинә, икинҹи дәфә исә 23 ил әрзиндә, тәдриҹән, ајә-ајә, сурә-сурә назил олмушдур. Бу ики нөв назилолма просеси һагда Аллаһ-Таала Гурани-Кәримдә дә сөз ачмышдыр. Белә ки, “Бәгәрә” сурәсинин 185-ҹи ајәсиндә Гурани-Кәримин Рамазан ајында (Рамазан ајы елә бир ајдыр ки, Гуран бу ајда назил омушдур), “Гәдр” сурәсинин 1-ҹи ајәсиндә исә онун “Гәдр” ҝеҹәсиндә назил олмасындан ачыг-ашкар мәлум олур ки, Гурани-Кәрим бүтөвлүкдә Гәдр ҝеҹәсиндә Ислам Пејғәмбәринин (с) гәлбинә назил олмушдур. Гурани-Кәримин тәдриҹән, ајә-ајә назил омасы һагда исә “Исра” сурәсинин 106-ҹы ајәсиндә белә бујурулур:\n“(Ја Пејғәмбәр!) Биз бу Гураны сәнә һиссә-һиссә вә ајры-ајры охудуг (сурә-сурә вә ајә-ајә назил етдик) ки, ону инсанлара тәләсмәдән јаваш-јаваш охујасан вә Биз ону тәдриҹән (23 ил әрзиндә) назил етдик.”\n“Гәдр” ҝеҹәсинин фәзиләти вә бөјүк әһәмијјәтә малик олмасы илә бағлы Аллаһ-Тааланын бу кәламы кифајәт едәр ки, “Гәдр” сурәсинин 2 вә 3-ҹү ајәләриндә Өз Пејғәмбәринә белә бујурур:\nوَمَا أَدْرَاكَ مَا لَيْلَةُ الْقَدْرِ لَيْلَةُ الْقَدْرِ خَيْرٌ مِّنْ أَلْفِ شَهْرٍ\n“(Ја Пејғәмбәр!) Сән нә билирсән ки, Гәдр ҝеҹәси нәдир?! Гәдр ҝеҹәси мин ајдан даһа хејирлидир!”\nБу ајәјә әсасән, әҝәр бир шәхс Гәдр ҝеҹәсини ибадәтлә мәшғул оларса, онун бу ҝеҹәдәки ибадәти мин ајын (тәгрибән 84 ил) ибадәтиндән үстүн вә фәзиләтли олар.\n“Гәдр” сөзүнүн мәнасы вә онун бу адла адландырылмасынын сәбәбинә ҝәлдикдә исә, “Гәдр” сөзү лүғәтдә һәр бир шејин мигдарынын өлчүлмәси вә тәјин олунмасы мәнасыны дашыјыр. Јәни инсанларын талеји, мүгәддәраты бу ҝеҹә тәјин олундуғундан “Гәдр” адланмышдыр. “Гәдр” сурәсинин 4-ҹү, еләҹә дә, “Духан” сурәсинин 3 вә 4-ҹү ајәләриндән белә баша дүшүлүр ки, “Гәдр” ҝеҹәси инсанларын талеји һәлл олунур. Јәни Аллаһ-Таала Өз елми илә кимин хошбәхт вә кимин бәдбәхт олмасыны ҝәлән илин “Гәдр” ҝеҹәсинә гәдәр тәјин едир. “Гәдр” сурәсинин 4-ҹү ајәсиндә бујурулур:\n“О ҝеҹә мәләкләр вә Руһ (Ҹәбраил вә ја мәләкләрдән үстүн вә шәрәфли олан башга бир варлыг)) Рәббинин изни илә (һәмин ҝеҹәдән ҝәлән илин Гәдр ҝеҹәсинәдәк дүнјада баш верәҹәк) һәр бир иш(ин тәгдир, тәнзим вә тәсбит едилмәсин)дән өтрү јерә енәрләр.”\n“Духан” сурәсинин 3-4-ҹү ајәләриндә дә белә бујурулур:\nإِنَّا أَنزَلْنَاهُ فِي لَيْلَةٍ مُّبَارَكَةٍ إِنَّا كُنَّا مُنذِرِينَ فِيهَا يُفْرَقُ كُلُّ أَمْرٍ حَكِيمٍ\n“Биз ону мүбарәк бир ҝеҹәдә (Гәдр ҝеҹәсиндә) назил етдик. Биз (о китаб васитәсилә кафирләри Өз әзабымызла) горхудуруг! Бүтүн мөһкәм ишләр (илин һадисәләри) о ҝеҹә һөкм (вә ајырд) олунур.”\nБәзиләринин нәзәринҹә, “Гәдр” ҝеҹәси чох гијмәтли вә фәзиләтли ҝеҹә олдуғу, еләҹә дә, бу ҝеҹәни еһја сахлајыб Аллаһа ибадәтлә кечирән шәхсин Аллаһ-Таала дәрҝаһында гәдир-гијмәти вә дәрәҹәси уҹа олдуғундан һәмин ҝеҹә “Гәдр” дејә адланмышдыр.\nАллаһ-Таала “Гәдр” сурәсинин сонунҹу ајәсиндә белә бујурур:\n“О ҝеҹә дан јери сөкүләнә гәдәр һамы саламатлыгда вә (Аллаһын) рәһмәт(ин)дә олар. Вә (о ҝеҹә мәләкләрин јер үзүндәки мәсум шәхси вә салеһ бәндәләри) саламлама ҝеҹәсидир.\nБир сөзлә, “Гәдр” ҝеҹәсиндә һәм Гурани-Кәрим назил олуб, һәм дә о ҝеҹәнин ибадәти мин ајын ибадәтиндән үтүндүр. О ҝеҹә һәм хејир-бәрәкәтли бир ҝеҹәдир, һәм дә мәләкләр јер үзүнә назил олараг мөминләри саламлајырлар. (“Тәфсир-нүмунә”, Ајәтуллаһ әл-үзма Насир Мәкарим Ширази, 27-ҹи ҹилд, сәһ. 180-187.)\nӘһја вә Гәдр ҝеҹәсинин әмәлләри\nİyun 24, 2016 - 6:37 PM


Q=3	C=0	SS=0	LS=3	PS=0	DC=0	LC=0	SD=0	BS=0	G0=25	G1=21	G2=13	DLID=az_RU	BODY=Ики Јеһованын Шаһиди узаг шималда бир кишијә тәблиғ едир\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Галисија дили Гренландија Данимарка Индонезија Исвеч Конго Литва Непал Нидерланд Норвеч Таити Тонга Уелс Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс баск везо га газах гырғыз еве ермәни естон ефик зулу ибо иврит илок инҝилис испан италјан каталан кинјаруанда кирунди кореја коса лингала малагаси малај малајалам мам маҹар науатл (Хуастека) науатл (мәркәзи) нгабар ндебеле (Зимбабве) оромо полјак португал пәнҹаб румын рус сапотек (Истм) серб серб (латын) сингал словак словен сотсил суаһили тагалог танкарана тараски таҹик телугу тзелтал тив тигре түрк урду фанте фин франсыз хорват чех чичева шона јапон јоруба јунан ҝүрҹү һауса әрәб\nЈеһованын Шаһидләринин Рәһбәрлик Шурасы 2014-ҹү илдә хош хәбәрин Авропа вә Шимали Американын узаг шимал әразиләринә чатдырылмасы үчүн јени програм тәртиб етди (Һәвариләрин ишләри 1:8). Бу програм илк өнҹә Алјасканын (АБШ), Лапландијанын (Финландија), Нунавутун вә Шимал-Гәрб Әразиләринин (Канада) мүәјјән јерләриндә тәтбиг едилди.\nЈеһованын Шаһидләри хош хәбәри бу әразиләрдә узун илләрдир ки чатдырырлар. Лакин онлар бурада јалныз гыса мүддәт гала билирдиләр. Буна ҝөрә дә Мүгәддәс Китаба әсасланмыш әдәбијјатлары пајламаг елә дә јахшы алынмырды.\nБу јени програм чәрчивәсиндә узаг шимал әразиләрдә тәблиғ ишинә нәзарәт едән Јеһованын Шаһидләринин филиаллары таммүддәтли хидмәтчиләрә (өнҹүлләрә) тәјин едилдикләри әразиләрдә ән азы үч ај әрзиндә галмағы мәсләһәт ҝөрүрләр. Әҝәр һәмин әразидә хејли инсан Мүгәддәс Китабы өјрәнмәк истәјәрсә, онда Шаһидләр орада даһа узун мүддәт галмалы вә ачыг ҝөрүшләр кечирмәлидирләр.\nТәбии ки, шимал әразиләринин дә өз чәтинликләри вар. Алјасканын Барроу шәһәринә тәјин олунан ики өнҹүлдән бири Калифорнијанын ҹәнубундан, диҝәри исә АБШ-ын Ҹорҹија штатындандыр. Барроуда кечирдикләри илк гыш заманы температур -38°Ҹ енмишди! Бу ҹүр сојуға бахмајараг, онлар бир нечә ај әрзиндә шәһәрдәки сакинләрин, демәк олар ки, 95 фаизинә тәблиғ етдиләр вә дөрд нәфәрлә Мүгәддәс Китаб дәрси кечмәјә башладылар. Онлардан бири дә Ҹон адлы ҝәнҹдир. О вә онун севҝилиси «Мүгәддәс Китаб әслиндә нә өјрәдир?» китабы васитәсилә дәрс кечирләр. Ҹон өјрәндикләрини достлары вә иш јолдашлары илә бөлүшүр. О, һәмчинин телефонуна јүкләдији JW Library програмындан истифадә едәрәк «Мүгәддәс Јазылары һәр ҝүн арашдырын» брошүрүндән ҝүндәлик ајәни охујур.\nКанаданын Нунавут әразисиндә јерләшән Ранкин-Инлет кәндинә ҝетмәк үчүн јол јохдур. Буна ҝөрә дә ики өнҹүл бу балаҹа кәндә тәјјарә илә ҝетди вә орада бир нечә инсанла Мүгәддәс Китаб дәрси кечмәјә башладылар. Бир киши «Ибадәт ҝөрүшләримиз неҹә кечирилир?» видеосуна бахандан сонра онлардан ибадәт евинин орада нә вахт тикиләҹәји барәдә сорушду. Һәмчинин белә деди: «Әҝәр сиз ибадәт евини тикәндә мән бурада јашасам, онда сизин ибадәт ҝөрүшләринизә ҝәләҹәјәм».\nШимал маралларынын инсанлардан он дәфә чох олдуғу Финландијанын Савукоски әразисинә тәјин олунан өнҹүлләр бөлүшүр: «Температур ашағы олур, үстәлик һәр јери гар бүрүјүр». Амма онлар дедиләр ки, ора ҝетмәк үчүн бундан јахшы вахт ола билмәзди. Сәбәби исә белә изаһ етдиләр: «Биз әразини һәртәрәфли ҝәзә билдик. Чүнки кәндләрә вә уҹгар әразиләрә ҝедән јоллар гардан тәмизләнмишди. Вә һава шахталы олдуғу үчүн инсанлар чох вахт евдә олурдулар».\nУзаг шималда Мүгәддәс Китаб һәгигәтләрини чатдырмаг үчүн ҝөстәрдијимиз сәјләр јерли әһалинин диггәтиндән јајынмады. Ики өнҹүлүн Алјасканын шәһәрләриндән биринин мери илә сөһбәтиндән сонра мер сосиал медиада һәмин сөһбәт һагда мүсбәт тәәссүратларыны вә «Аллаһын Падшаһлығы нәдир?» буклетинин шәклини пајлашды.\nАлјасканын Һејнс әразисиндә ики өнҹүлүн иҹтимаи китабханада кечирдији ҝөрүшдә сәккиз нәфәр иштирак етмишди. Јерли гәзетләрдән бири Техас вә Шимали Каролинадан олан ики нәфәрин инсанларын евләринә ҝедәрәк онлара фәрди шәкилдә Мүгәддәс Китаб дәрсләри тәклиф етдикләрини јазмышды. Мәгаләјә нөвбәти сөзләрлә јекун вурулду: «Әтрафлы мәлумат үчүн jw.org сајтына дахил олун».


Q=14	C=0	SS=2	LS=9	PS=4	DC=0	LC=0	SD=0	BS=1	G0=38	G1=28	G2=16	DLID=az_RU	BODY=Дәнјал 9 | Онлајн Мүгәддәс Китаб | Јени дүнја тәрҹүмәси\nДәнјалын төвбә дуасы (1—19)\nВиранлыг мүддәти: 70 ил (2)\nҸәбрајыл Дәнјалын јанына ҝәлир (20—23)\n70 һәфтә һагда пејғәмбәрлик (24—27)\n69 һәфтәдән сонра Мәсиһин зүһуру (25)\nМәсиһ һәлак олаҹаг (26)\nШәһәрин вә мүгәддәс мәканын мәһви (26)\n9 Мадалы Аһашверошун оғлу Дара+ кәлданиләрин+ сәлтәнәти үзәриндә шаһ гојулмушду, онун һакимијјәтинин биринҹи или иди. 2 Онун һакимијјәтинин биринҹи илиндә мән Дәнјал китаблардан, Јеһованын Әрәмја пејғәмбәрә дедији сөздән Јерусәлимин виран галаҹағы+ илләрин сајыны мүәјјән етдим: јетмиш ил+. 3 Онда мән вар олан Аллаһ Јеһоваја үз тутуб дуада јалвармаға башладым, оруҹ тутдум+, чула бүрүнүб күл ичиндә отурдум. 4 Аллаһым Јеһоваја дуада төвбә едәрәк дедим: «Еј әһдинә садиг галан, Сәни севиб әмрләринә риајәт едәнләрә+ мәһәббәт ҝөстәрән+ бөјүк вә зәһмли Аллаһ Јеһова! 5 Биз ҝүнаһ саһибијик, пис ишләр ҝөрдүк, шәр әмәлләрә гуршандыг, асилик етдик+, әмрләриндән, һөкмләриндән узаглашдыг. 6 Сәнин адындан падшаһларымыза, бәјләримизә, ата-бабаларымыза, өлкәнин бүтүн халгына сөз дејән гулун пејғәмбәрләрә+ гулаг асмадыг. 7 Еј Јеһова, Сән һагг саһибисән, бизсә јенә үзүгарајыг, биз — Јәһуда әһли, Јерусәлим сакинләри вә Сәнә гаршы хәјанәт етдикләри үчүн јахын-узаг өлкәләрә сәпәләдијин бүтүн исраиллиләр.+ 8 Еј Јеһова, Сәнә гаршы ҝүнаһ ишләдијимизә ҝөрә һамымызын — падшаһларымызын да, бәјләримизин дә, ата-бабаларымызын да үзү гарадыр. 9 Аллаһымыз Јеһова, Сән мәрһәмәтли вә бағышлајансан,+ биз исә Сәнә аси олдуг.+ 10 Аллаһымыз Јеһова, биз Сәнин сөзүндән чыхдыг, гулун пејғәмбәрләр+ васитәсилә вердијин ганунлара әмәл етмәдик. 11 Бүтүн Исраил Ганунуну позду, сөзүнә итаәт етмәјиб јолдан чыхды. Буна ҝөрә дә Сән Аллаһын гулу Мусанын Ганунунда+ јазылмыш, андла бәркидилмиш ләнәти үстүмүзә төкдүн. Чүнки биз Сәнә гаршы ҝүнаһ ишләдик. 12 Сән бизим вә башчыларымызын әлејһинә дедијин сөзләри+ иҹра едиб башымыза мүсибәт ҝәтирдин. Јерусәлимин башына ҝәлән мүсибәт+ сәма алтында һеч вахт ҝөрүнмәјиб. 13 Мусанын Ганунунда јазылан бүтүн бәлалар башымыза ҝәлди.+ Биз исә тәгсирләримиздән әл чәкиб+ Аллаһымыз Јеһовадан лүтф диләмәдик, Сәнин һагг олдуғуну дәрк етмәдик. 14 Сән ҝөрүрдүн, еј Јеһова вә башымыза мүсибәт ҝәтирдин, чүнки еј Јеһова, Сәнин бүтүн ишләрин һагдыр, биз исә Сәнин сөзүндән чыхдыг.+ 15 Еј Јеһова, халгыны гүдрәтли әлилә Мисирдән чыхаран,+ та бу ҝүнә кими Өзүнү шөһрәтләндирән Аллаһымыз,+ биз Сәнә гаршы ҝүнаһ етмишик, шәр ишләрә гуршанмышыг. 16 Еј Јеһова, Сән адилсән,+ нә олар, һирс-гәзәбини шәһәрин Јерусәлимдән, мүгәддәс дағындан дөндәр. Чүнки ҝүнаһларымызын, ата-бабаларымызын тәгсири уҹбатындан Јерусәлим, Сәнин халгын аләмдә рүсвај олуб.+ 17 Инди, еј Аллаһымыз, гулунун дуасыны, јалварышыны ешит. Еј Јеһова, Өз шәрәфин наминә хараба галмыш+ мүгәддәс мәканына+ ҹамалынын нуруну сач. 18 Динлә, ешит, еј Аллаһымыз! Бах нә көкдәјик. Ҝөр адыны дашыјан шәһәрин нә һалдадыр. Савабларымыза ҝөрә јох, һәдсиз мәрһәмәтинә ҝөрә Сәнә јалварырыг.+ 19 Ешит, ја Јеһова! Бағышла, ја Јеһова!+ Бизә нәзәр сал, һәрәкәтә кеч, ја Јеһова! Ја Рәббим, адын наминә ләнҝимә. Чүнки бу шәһәр, бу халг Сәнин адынла таныныр».+ 20 Мән дуада төвбә едиб өз ҝүнаһымы, халгым Исраилин ҝүнаһыны етираф едәркән, Аллаһым Јеһовадан мүгәддәс дағы үчүн лүтф диләјәркән,+ 21 дуа һәлә дилимдә икән, ахшам тәгдимәси вахты әввәлләр вәһјдә+ ҝөрдүјүм Ҹәбрајыл+ инсан симасында гаршымда зүһур етди. Мән чох јорғун идим. 22 О, мәни баша салыб деди: «Еј Дәнјал, мән ҝәлдим ки, һәр шеји сәнә анладым. 23 Сән јалвармаға башлајанда бир нида ҝәлди вә мән ҝәлдим ки, буну сәнә чатдырым, чүнки сән чох истәкли бәндәсән.+ Буна ҝөрә сәнә ҝәтирдијим сөзләр барәдә дүшүн вә бу вәһји анла. 24 Аллаһ сәнин халгын вә мүгәддәс шәһәрин+ үчүн јетмиш һәфтә* тәјин едиб. Белә ки, асилијә сон гојулсун, ҝүнаһ битсин,+ тәгсир үчүн кәффарә верилсин,+ әбәди салеһлик бәргәрар олсун,+ вәһј вә пејғәмбәрлик мөһүрләнсин+ вә Ән мүгәддәс јер мәсһ едилсин. 25 Бил вә аҝаһ ол, Јерусәлимин јенидән тикилиб бәрпа едилмәси+ үчүн фәрманын чыхмасындан Өндәр+ Мәсиһин+ зүһуруна гәдәр једди һәфтә вә алтмыш ики һәфтә+ кечәҹәк. Јерусәлим, онун мејданы вә хәндәји јенидән тикилиб бәрпа едиләҹәк, амма бу, ағыр вахтда олаҹаг. 26 Алтмыш ики һәфтә кечәндән сонра Мәсиһ һәлак олаҹаг,+ өзүнә һеч нә галмајаҹаг.+ Бир рәһбәр ҝәләҹәк, онун гошуну шәһәри вә мүгәддәс мәканы дармадағын едәҹәк.+ Ону, санки, сел басыб кечәҹәк; агибәти бу ҹүр олаҹаг. Сонадәк мүһарибә олаҹаг. Оранын виран галмасына гәрар верилиб.+ 27 О*, чохларындан өтрү әһди бир һәфтә гүввәдә сахлајаҹаг. Һәфтәнин ортасында гурбан вә бәхшиши дајандыраҹаг.+ Ијрәнҹ шејләрин ганады үстүндә бириси ҝәлиб виранәлик ҝәтирәҹәк.+ Виран галан тамамилә мәһв едиләнәдәк она чыхарылмыш гәрар иҹра едиләҹәк».\n^ Бурада илләрдән ибарәт һәфтәләр нәзәрдә тутулур.\n^ Јәни Мәсиһ.


Q=0	C=0	SS=0	LS=0	PS=0	DC=0	LC=0	SD=0	BS=2	G0=12	G1=10	G2=1	DLID=az_RU	BODY=Мисир гуртулушундан Исраилин илк падшаһынадәк\nМуса исраиллиләри Мисирдән Сина дағына ҝәтирир. Орада Аллаһ халгына Өз ганунларыны верир. Сонра Муса Кәнан торпағыны нәзәрдән кечирмәк үчүн 12 кәшфијјатчы ҝөндәрир. Онлардан 10 нәфәри о дијар һаггында пис мәлумат ҝәтирир. Бу мәлуматдан сонра халг Мисирә гајытмаг истәјир. Исраиллиләр имансыз олдуглары үчүн Аллаһ онлары ҹәзаландырыр. Онлар 40 ил сәһрада долашмалы олурлар.\nЈеһова халгыны Кәнан торпағына апармаг үчүн Јешуаны башчы тәјин едир. Торпағы әлә кечирмәк үчүн Јеһова халгына мөҹүзәләр васитәсилә көмәк едир. Мәсәлән, Иордан чајынын сулары дајаныр, Јерихо шәһәринин диварлары учур, бүтүн ҝүнү ҝүнәш батмыр. Исраиллиләр алты илдән сонра торпағы кәнанлылардан алырлар.\nИсраили Јешуадан башлајараг 356 ил әрзиндә һакимләр идарә етмишди. Биз онлардан бир чохлары — Бараг, Ҝидеон, Ифтаһ, Шимшон вә Шамуел һаггында охујаҹағыг. Бу һиссәдә һәмчинин бир чох гадынлар — Рахав, Девора, Јаел, Рут, Наоми вә Делила һаггында да өјрәнәҹәјик. Үмумиликдә, ҮЧҮНҸҮ ҺИССӘ 396 или әһатә едир.\nАллаһ халгына ҝөјдән јемәк верир\nАллаһ ҝөјдән хүсуси јемәк ҝөндәрир.\nЈеһова халгына ганунлар верир\nОн ганунун ичиндә һансы ики ганун ән бөјүкдүр?\nНәјә ҝөрә инсанлар гызыл сырғаларындан дүзәлмиш данаја ибадәт едирләр?\nӘн ичәри отагда әһд сандығы олурду.\nОн кәшфијјатчы бир шеј дејир, диҝәр икиси исә башга шеј. Исраиллиләр кимә инаныр?\nҺарунун әсасы чичәк ачыр\nӨлү ағаҹ чубуғу неҹә чичәк ачыб мејвә верә биләр?\nМуса әсаны гајаја вурур\nМуса мөҹүзә ҝөстәрсә дә, Јеһованын гәзәбинә туш ҝәлди.\nНәјә ҝөрә Аллаһ исраиллиләри санҹмаг үчүн зәһәрли иланлар ҝөндәрмишди?\nЕшшәк Биламын ҝөрмәдијини ҝөрүрдү.\nЈешуа башчы олур\nМусанын ҹаны сулу иди, бәс нәјә ҝөрә јеринә Јешуа сечилди?\nРахав кәшфијјатчылары ҝизләдир\nРахав ики кәшфијјатчыја неҹә көмәк етди вә онлардан нә истәди?\nХалг Иордан чајындан кечир\nКаһинләр чајын ичинә ҝирәндә мөҹүзә баш верир.\nИп диварын дағылмасына неҹә әнҝәл төрәдә биләрди?\nБир нәфәр бүтүн халга бәла ҝәтирә биләр?\nОнлар исраиллиләрлә әһд бағламаг үчүн Јешуаја кәләк ҝәлирләр, анҹаг исраиллиләр вәдләринә садиг галырлар.\nЈеһова һеч вахт етмәдији бир мөҹүзәни Јешуа үчүн едир.\nИсраил ордусуна дөјүш вахты Бараг рәһбәрлик етсә дә, нәјә ҝөрә Јаел иззәтләнир?\nРут вә Наоми\nРут Наоми илә бирҝә ҝетмәк вә Јеһоваја хидмәт етмәк үчүн өз евини тәрк едир.\nАллаһ бу кичик ордунун үзвләрини гејри-ади үсулла сечди.\nОнун Јеһоваја ичдији анд јалныз өзүнә јох, һәм дә гызына тәсир етди.\nДелила Шимшонун ҝүҹүнүн сиррини неҹә өјрәнир?\nАллаһа хидмәт едән балаҹа оғлан\nАллаһ баш каһин Елијә һөкм хәбәрини чатдырмаг үчүн ҝәнҹ Шамуелдән истифадә едир.\nҺиссә 3—Мисир гуртулушундан Исраилин илк падшаһынадәк


Q=17	C=9	SS=0	LS=6	PS=0	DC=0	LC=0	SD=0	BS=6	G0=76	G1=47	G2=35	DLID=az_RU	BODY=Ҝәмигаjа зирвәсинә ҝедән “Јолчу” — AQRA Elmin İnkişafına Dətsək İctimai Birliyi\n-Олсун, мән ҝедәсиjәм.\n-Јолчу, jахшы jол сәнә!\nӘждәр Әлиш оғлу Фәрзәлиjев 1937-ҹи ил мартын 23-дә Ағҹабәди шәһәриндә садә кәндли аиләсиндә анадан олмушдур. Бабасы чох зәнҝин олса да, Совет һакимиjjәти дөврүндә ифласа уғрамыш, оғлу Әлиш вә диҝәр өвладлары илә бирликдә Ағҹабәдинин кичик мәһәлләләринин бириндә jашамышдыр. Узун илләр сонра Әждәр Фәрзәли өз дәjәрли монографиjаларындан бирини – “Дәдә Горгуд сөзү” китабыны бабалары Мәшәди Фәрзәлинин вә Мәшәди Беһбудун, “Һамы jенидән доғулмалыдыр” шеирләр китабыны исә атасы Әлишин унудулмаз хатирәсинә итһаф едир. Әждәр Фәрзәли атасы Әлиши чох кичик jашларында итирир, баҹы вә гардашы илә анасы Мәдинә ханымын һимаjәсиндә галыр. Бүтүн бунлара бахмаjараг, о, дәрсләриндән әла гиjмәтләр алыр. Аҹлыг, еһтиjаҹ, мүһарибәнин ағыр сынаглары онун охумаг һәвәсини сөндүрә билмир. Әждәр Фәрзәли 1955-ҹи илдә орта мәктәби битирир вә сәнәдләрини Азәрбаjҹан Дөвләт Университетинин журналистика шөбәсинә тәгдим едир вә гәбул олур.\nӘждәр Фәрзәли jарадыҹылыға Университетдә охудуғу илк ҝүнләрдән башлаjыр. Онун илк шеири 1956-ҹы ил иjун аjында “Пионер” журналында дәрҹ олунур. Даһа сонра ҝөзәл мәгаләләрлә мәтбуат органларында чыхыш едир.\nТәһсилини мүвәффәгиjjәтлә баша вурдугдан сонра Әждәр Фәрзәли мүхтәлиф мәтбуат органларында – “Азәрбаjҹан ҝәнҹләри”, “Абшерон” гәзетләриндә, “Диалог” вә “Мүхбир” журналларында вә о ҹүмләдән 1966-1967-ҹи илләрдә Ағҹабәдидә нәшр олунан “Сүрәт” гәзетиндә мүхтәлиф вәзифәләрдә — хүсуси мүхбир, шөбә мүдири ишләмишдир. Һәмин илләрдә Әждәр Фәрзәли намизәдлик диссертасиjасы үзәриндә ишләjир, лакин мүәjjән сәбәбләрә ҝөрә онун елми иши тәхирә салыныр.\nМәтбуат органларында чалышан дөврдә иҹтимаиjjәтдә сәс салан 200-ә гәдәр елми мәгалә илә силсилә чыхышлар едән Әждәр Фәрзәли, еjни заманда дәjәрли етимоложи арашдырмалар апармыш, мүхтәлиф елми нәтиҹәләрә ҝәлмишдир ки, бу да сонралар онун елми фәалиjjәтинә тәкан вермишдир. Һәмин мәгаләләрдән бир нечәсини нәзәринизә чатдырырыг:\n1. Низами сораглы Бәрдә;\n2. Азәрбаjҹан сөзүнүн ишығында;\n3. Хач-Од нишаныдыр;\n4. Оддан сөзә гәдәр;\n5. Нечә Тәбриз вар?;\n6. Дил әвәзсиз сәрвәтдир;\n7. Ана китабымыз;\n8. Нахчыван-Шумер әлагәләри;\n9. Короғлу мәскәнләри;\n10. Вәтән анлаjышынын тарихи;\n11. Низами вә Дәрбәнд;\n12. Дәдәм Горгуд Америкада;\n13. Фүзули-Пәмбеjи-дағи ҹүнун;\n14. Түрк сөзү һаггында;\n15. Әфшарлар Хәзәр дәнизиндән Гара дәнизәдәк;\n16. Азәрбаjҹанын ән гәдим хәритәси;\n17. Гобустанын дүнjа шөһрәти;\n18. Ҝәмигаjада Марал һекаjәси;\n19. Аj арабасы;\n20. Бир даһа Нуһун гәбри һаггында вә с.\nМәһз бу мәгаләләр мәтбуатда бөjүк сәс-күjә сәбәб олмуш вә мүхтәлиф тәдгигат мөвзуларына чеврилмишдир.\nӘждәр Фәрзәли һәjатындакы наилиjjәтләрлә jанашы, һәм дә онун дахили зәнҝинлиjини үзә чыхаран шеирләрин мүәллифи олмушдур. Онун шеирләри рус, украjна, фарс, франсыз дилләринә тәрҹүмә олунмушдур. Онун илк шеирләр китабы 1970-ҹи илдә “Ҝәнҹлик” нәшриjjаты тәрәфиндән чап олунан “Көрпү” шеирләр топлусудур. Сонракы илләрдә 1979-ҹу илдә һәмин нәшриjjат тәрәфиндән чап олунан “Јолчу, jолун узагдыр”, 1982-ҹи илдә “Торпагдан сәс ҝәлир”, 1984-ҹү илдә “Көнүлүн нәғмәләри”, 1997-ҹи илдә “Озан” нәшриjjаты тәрәфиндән чап олунан “Һамы jенИдән доғулмалыдыр” вә нәһаjәт, 2010-ҹу илдә “Јазычы” вә “Азәрнәшр” нәшриjjаты тәрәфиндән чап олунан “Јаныр бүтүн пәрванәләр” вә “Дурналар” шеирләр китабы охуҹулар арасында хүсуси рәғбәт газанмышдыр. Шеир вә поемаларынын әсас мөвзусу заманын ағры-аҹылары илә чарпышан инсанын дахили jашантылары, бәшәри севҝи, вәтәнпәрвәрлик дуjғуларыдыр.\nТәсадүфи деjил ки, 1976-ҹы илдә Азәрбаjҹанын Халг шаири Рәсул Рза она бөjүк дәстәк ҝөстәрмишдир. Сонралар Әждәр Фәрзәли “Һамы jенидән доғулмалыдыр” вә “Јаныр бүтүн пәрванәләр” шеирләр китабында буну хүсуси миннәтдарлыгла вурғулаjараг, она сонсуз тәшәккүрүнү билдирмишдир.\nШаир-тәдгигатчы, Азәрбаjҹаншүнас Әждәр Фәрзәлинин үмумиликдә 19 китабы ишыг үзү ҝөрмүшдүр. Онлардан 4-ү “Әбәди jол”, “Алын jазысы тарихдир…”, “Азадлыг дилиндә данышаг” вә “Салам, Лаjисги дағлары” сәнәдли –етнографик повест, 7-си jухарыда геjд етдиjимиз шеир китаблары, 8-и исә монографиjалардыр. Әждәр Фәрзәлинин монографиjалары бунлардыр:\n1. “Дәдә Горгуд jурду” 1989 “Азәрнәшр”\n2. “Дәдә Горгуд jолу” 1995 “Азәрнәшр”\n3. “Низами зирвәси” 1996 “Ҝәнҹлик” нәшриjjаты\n4. “Дәдә Горгуд сөзү” 1999 “Маариф” нәшриjjаты\n5. “Ҝәмигаjа-Гобустан әлифбасы” 2003 “Азәрбаjҹан Милли Енсиклопедиjасы нәшриjjат-полиграфиjа бирлиjи”\n6. “Ноjев Ковчек и Гjамигаjа- Гобустанскиj алфавит” ГАПП-полиграф 2005 (рус дилиндә) (“Ноев Ковчег и Гямигая и Гобустанскиj алфавит”)\n7. “Ҝәмигаjа-Гобустан мәдәниjjәти” 2008 “Нурлан” нәшриjjаты\n8. “Ҝәмигаjа-Гобустан мәдәниjjәтинин ишығында” Бакы, “Шәмс” 2010\n“Дәдә Горгуд” силсиләсиндән олан әсәрләриндә алим дилчилиjин мүһүм саһәси олан етимолоҝиjанын әсас принсипләрини ишләjиб һазырлаjыб, ону елми дәгигликлә ашкар едиб, азәрбаjҹан дилинин тарихи инкишаф jолуна нәзәр jетирәрәк, улу дилин сиррини ачмаға чалышыб, еjни заманда Азәрбаjҹан мифолоҝиjасынын изи илә ҝедәрәк, бир сыра jени елми нәтиҹәләрә ҝәлмишдир. Әждәр Фәрзәли “Дәдә Горгуд китабы”нда биринҹи боjун сиррини ачмыш, “Дәдә Горгуд Китабы” нын, дилинин, сөзүнүн кифаjәт дәрәҹәдә ачылмамыш бир чох сирриндән дә сораг вермишдир. О ҹүмләдән Азәрбаjҹанын бир сыра jер вә инсан адларынын сөз ачымыны шәрһ едәрәк, од вә су инамы, халгларын вә дилләрин улу гоһумлуғу консепсиjасыны даһа ҝениш тәгдим едәрәк, мүхтәлиф изаһлар вермишдир.\nӘждәр Фәрзәли 1976-ҹы илдән башлаjараг өмрүнүн сон ҝүнләринәдәк әсас ҝүҹүнү “Ҝәмигаjа-Гобустан” абидәләринин тәдгигинә, арашдырмасына сәрф етмишдир. Алимин әсас мәгсәди Азәрбаjҹан әразисиндә гәдим мәдәниjjәтин-унудулмуш сивилизасиjанын изләрини ашкара чыхармаг вә системли монографик тәһлил етмәкдән ибарәт олмушдур. О ҹүмләдән:\n— Азәрбаjҹанын гаjаүстү тәсвирләринин шифрәсини ачмаг вә охумаг;\n— Гаjаүстү тәсвирләрин башланғыҹ мәрһәләсини мүәjjән етмәк;\n— Ҝәмигаjа рәсмләри илә Гобустан рәсмләринин мүгаjисәсини апармаг, онлары тутушдурмаг вә үмуми нәтиҹәjә ҝәлмәк;\n— Ҝәмигаjа-Гобустанын дүнjанын мүхтәлиф реҝионларында ашкар едилән гаjа тәсвирләри илә мүгаjисәдә әсас фәргләрини мүәjjән етмәк;\n— Ҝәмигаjа-Гобустан рәсмләринин лексикасыны, текстоложи мәтнләрини үзә чыхармаг вә охумаг;\n— Ҝәмигаjа-Гобустан гаjа тәсвирләринин һансы дилләрдә jазылдығыны ашкара чыхармаға чалышмаг;\n— Ҝәмигаjа-Гобустан рәсмләринин Азәрбаjҹана сонралар ҝәлмиш етносларын вә бу торпағын ән гәдим jерли сакинләринин jарадыҹылыг наилиjjәтләрини әкс етдирдиjини мүәjjән етмәкдән ибарәт олмушдур.\nАлим Ҝәмигаjа-Гобустан рәсмләрини илк дәфә елми-тарихи, мүгаjисәли вә методоложи ҹәһәтдән системли шәкилдә тәһлил едиб, бу гәнаәтә ҝәлмишдир ки, Ҝәмигаjа-Гобустан бу ҝүнәдәк елмә аз мәлум олан бир сивилизасиjаны тәмсил едир. О, гәдим Јунан, Һинд, Мисир, Шумер вә башга сивилизасиjалардан даһа әввәл jаранмыш вә өзүндән сонра ҝәлән бүтүн мәдәниjjәтләрә-сивилизасиjалара чох ҝүҹлү тәсир ҝөстәрмишдир. Ҝәмигаjа-Гобустан мәдәниjjәти билаваситә Азәрбаjҹан-Түрк (оғуз) халгына мәхсусдур. Ҝәмигаjа-Гобустан абидәләринә истинадән Бөjүк дашгын вә Нуһун ҝәмиси һаггында әфсанәләр мәһз Азәрбаjҹанда jаранмыш вә бурадан бүтүн дүнjаjа jаjылмышдыр. Әждәр Фәрзәлинин мисилсиз кәшфләриндән бири чохшәкилли-чохишарәли гәдим Азәрбаjҹан әлифбасыны кәшф етмәсидир: Ҝәмигаjа-Гобустан абидәләринә истинадән 440-дан чох сөз охумасыдыр. Бундан әлавә, алим илк милли хәритәни кәшф етмишдир. О, сүбут етмишдир ки, Азәрбаjҹан гәдим вә мүкәммәл фонографик әлифбанын вәтәнидир вә дүнjа әлифбаларынын чоху гәдим Азәрбаjҹан әлифбасындан игтибасла jарадылмышдыр. О ҹүмләдән: Финикиjа, Јунан-Латын, Һинд, Славjан-Кирил, Англо-сакс, Алман, Етруск-Ибер, Әрәб, Ермәни, Маjjа (Америка) вә башга әлифбалар гәдим Азәрбаjҹан Ҝәмигаjа-Гобустан мәншәлидир. Алим сүбут етмишдир ки, илк Азәрбаjҹан (түрк-оғуз) әлифбасы-Ана әлифбамыз 32 һәрфдән ( 9 саит вә 23 самит) сәсдән ибарәт олмушдур. Мәһз бу кәшф етдиjи әлифба саjәсиндә 440 сөзү охумушдур.\nӘждәр Фәрзәлинин jухарыда геjд етдиjимиз мисилсиз кәшфләриндән бири дә илк милли хәритәмиздир. О, бу хәритәjә, әсасән, Ашина хаганлығы һаггында ҝениш тәсәввүр jарадыр вә илк милли хәритә илә мүасир хәритәнин мүгаjисәли тәһлилини верир. Бундан әлавә, Әждәр Фәрзәли “Пирәбәдил” халчасынын шифрәләрини илк дәфә үзә чыхармыш 5 рәгәминин мөҹүзәләрини вермиш вә дүнjа халгларынын фолклорунда вә бир сыра башга абидәләрдә тәсвир олунан Бураг ат-шимшәк ат һекаjәсинин мәнбәjини мәһз Ҝәмигаjа – Гобустан абидәләриндән ҝөтүрүлдүjүнү сүбут етмишдир.\nӘждәр Фәрзәли геjд едир ки, Ҝәмигаjа–Гобустан мәдәниjjәти Азәрбаjҹанындыр вә билаваситә Азәрбаjҹан–Түрк (оғуз) халгына мәхсусдур. Онун jарадылмасында вә jашадылмасында Азәрбаjҹанын буҝүнкү сакинләринин, улу бабаларынын хидмәти олмушдур. Бундан әлавә, Ҝәмигаjа-Гобустан рәсмләри гәдим Азәрбаjҹан, гәдим инсан ҹәмиjjәти, о ҹәмиjjәтин һәjат-мәишәт әхлаг нормалары, инам вә адәтләри, jарадыҹылыг дүшүнҹәләри, елми-мифик бахышлары, инсана вә әтраф аләмә гаjғылы мүнасибәти вә с. һаггында ҝениш информасиjа вә билик вермәк имканындадыр.\nАлим гаjаүстү тәсвирләрә әсасән мусиги аләтләрини ашкара чыхармыш, беләликлә, мусигинин, муғамын бешиjинин мәһз Азәрбаjҹан олдуғуну бир даһа сүбут етмишдир.\nЕлм фактлара әсасланыр. Әждәр Фәрзәлинин силсилә “Ҝәмигаjа-Гобустан” монографиjаларында ирәли сүрүлән фикирләр, апарылан тәһлилләр, чыхардығы нәтиҹәләр билаваситә фактларла, гаjа тәсвирләри илә тәсдиг олунур.\nАзәрбаjҹан Республикасынын Президенти Илһам Әлиjев “Гобустан Дөвләт Тарихи-Бәдии Горуғу әразисиндә jерләшән тарихи вә мәдәни сәрвәтләрин горунмасы һаггында” 11 иjун 2007-ҹи ил тарихли сәрәнҹамында Гобустаны халгымызын милли сәрвәти, дүнjада бу типли абидәләрин ән зәнҝини адландырыб, бу абидәләри горумаг вә даһа дәриндән тәдгиг етмәк үчүн конкрет тапшырыглар вермишдир.\nӘждәр Фәрзәли 2010-ҹу илдә нәшр олунан “Ҝәмигаjа-Гобустан мәдәниjjәтинин ишығында” монографиjасында бир зиjалы вә Ҝәмигаjа-Гобустан рәсмләринин тәдгигатчысы кими, бу сәрәнҹамдан ирәли ҝәлән тапшырыгларын – вәзифәләрин jеринә jетирилмәсинин вә Президент Сәрәнҹамынын иҹрасынын ләнҝимәсинин әсас сәбәбләриндән бири Ҝәмигаjа-Гобустан рәсмләринин охунмасы вә елми сирринин ачылмасы мәсәләсинин һәлә дә ҝүндәмә ҝәтирилмәмәсиндән чох нараһатлыг һисси кечирдиjини билдирир. Әждәр Фәрзәли һәмин монографиjасында чох фаjдалы тәклифләр ирәли сүрүр вә геjд едир ки, сон 200 илдә Гобустан дәфәләрлә фәлакәтлә үз-үзә , көмәксиз галыб. Јалныз 1969-ҹу илдә Үмуммилли лидеримиз Һеjдәр Әлиjевин һакимиjjәтә ҝәлмәси илә Гобустан мәһв едилмәкдән һәмишәлик хилас едилиб.\n2009-ҹу ил апрелин 24-дә Нахчыван шәһәриндә “Нуһ Пеjғәмбәр, дүнjа туфаны вә Нахчыван” беjнәлхалг симпозиуму кечирилир. Симпозиумда Азәрбаjҹанын аjрылмаз һиссәси олан Нахчыванын мин илләр әрзиндә кечмиш олдуғу тарихи инкишаф мәрһәләләри ҝениш мүзакирә олунур. Нахчыван Мухтар Республикасы Али Мәҹлисинин сәдри, һөрмәтли Васиф Талыбов ҝириш сөзү илә ачараг нәзәрә чатдырыр ки, Нахчыванын тарихи билаваситә Азәрбаjҹанын тарихидир. Бу тарихи өjрәнмәjә, арашдырмаға, тарихи һәгигәтләри ашкара чыхармаға вә дүнjаjа чатдырмаға бу ҝүн даһа бөjүк еһтиjаҹ вар.\nСимпозиумда Түркиjәнин , Иранын , Мисирин алимләри илә jанашы академикләр, милләт вәкилләри: Иса Һәбиббәjли вә Исмаjыл Һаҹыjев, АМЕА Тарих Иститутунун директору, АМЕА-нын мүхбир үзвү, милләт вәкили Јагуб Маһмудов, Азәрбаjҹанда Ататүрк Мәркәзинин директору, АМЕА-нын мүхбир үзвү, милләт вәкили Низами Ҹәфәров, АМЕА-нын З.Бүнjадов адына Шәргшүнаслыг Институтунун директору, филолоҝиjа елмләри директору, профессор Ҝөвһәр Бахшәлиjева, Азәрбаjҹанда Игтисад Университетинин профессору, тарих елмләри доктору Аббас Сеjидов, АМЕА-нын мүхбир үзвү Вәли Бахшәлиjев, АМЕА-нын мүхбир үзвү Әбүлфәз Гулиjев, jазычы Анар (2005-ҹи илдә илк дәфә кечирилән бу типли тәдбирә ҝөркәмли түрколог алим Мурад Аҹы да гатылмышды) вә башга дүнjа шөһрәтли алимләрлә jанашы, АМЕА-Нәсими адына Дилчилик Институтунун бөjүк елми ишчиси, филолоҝиjа елмләри намизәди Әждәр Фәрзәли дә иштирак едир вә мәрузәсиндә Нахчыванын дүнjа тарихиндә jери, Азәрбаjҹан түркләринин тәфәккүрүндә Нуһун туфаны, дүнjа сивилизасиjасы просеси вә Нахчыван, Нуһ түрбәси, үмумдүнjа туфаны, әрәб мәнбәләриндә вә үмумтүрк тарихиндә Нуһун ҝәмиси рәгәмләрин дили илә, Нуһ пеjғәмбәр вә дүнjа туфаны илә бағлы рәваjәтләр вә инамлар, Ҝәмигаjа тәсвирләриндә jазы үнсүрләри, Ҝәмигаjа топонимләри, Ҝәмигаjа-Гобустан мәдәниjjәти, Нуһ туфанынын jашыды олан абидәләр вә башга мөвзуларда гәдим Нахчыванла бағлы тарихи һәгигәтләрә елми аjдынлыг ҝәтирмиш, өз фикирләрини билдирмишдир.\nАкадемик Иса Һәбиббәjли симпозиумда охудуғу мәрузәсиндә Әждәр Фәрзәлинин тәдгигатларына jүксәк гиjмәт верәрәк, демишдир: “Әждәр Фәрзәли чағдаш мәрһәләдә Ҝәмигаjа-Гобустан мәдәниjjәтинин әсас тәдгигатчысыдыр”.\nӘждәр Фәрзәли бүтүн өмрү боjу өзүнү елми ахтарышлара һәср етмишдир. Уҹа Танры алими хош саатда jарадараг, она парлаг истедад , феноменал jаддаш, битиб-түкәнмәjән сәбир, ирадә, jүксәк дахили мәдәниjjәт, абыр-һәjа вә ән нәһаjәт бир көрпә сафлығы бәхш етмишдир. Әждәр Фәрзәли өзү һаггында jаздығы “Утанырам” шеириндә белә деjир:\nБу нә хасиjjәтдир, Аллаһ?!\nҜүнаһым jох, утанырам,\nУшаг кимиjәм, деjирләр,\nНә деjирләр, инанырам.\nБәс инанмаjым, неjләjим?!\nБу дәрди кимә сөjләjим?!\nБу нә тәбиәтдир, Аллаһ?!\nӘлиндә аҹиз галмышам….\nҜүнаһым jох, утанырам, утанырам.\nБүтүн бу кеjфиjjәтләр бир шәхсиjjәт бүтөвлүjүнүн ҝөстәриҹиләридир. Әждәр Фәрзәли, һәм дә чох ҝөзәл аилә башчысы иди. О , садиг һәjат jолдашы , нүмунәви валидеjн, чох ҝөзәл баба иди. Алимин бир гыз өвлады вә ики оғлан нәвәси вар. Әждәр Фәрзәли нәвәләрини – Хаган вә Ҹавиданы һәдсиз чох севир , санки онларла нәфәс алырды.\nӘждәр Фәрзәли 2011-ҹи ил jанварын 21-и соjуг гыш ҝеҹәсиндә гәфил өлүмүн һәдәфинә туш ҝәлди. Алим доғулдуғу Ағҹабәди шәһәриндә торпаға тапшырылды. О, әбәдиjjәтә говушду. Һәмин ҝүн гәмли булудларын донмуш ҝөз jашлары бир анда алимин мәзарыны ағаппаг, һәлә jазылмамыш дәфтәр кими өртдү. Әждәр Фәрзәлинин узун илләр өнҹә jаздығы шеир парчасы инди онун мәзар дашыны бәзәjир :\nГыш ҝәләр, шаирләрин\nМәзарына гар jағар,\nЈағар ағ-ағ зәр кими,\nАғ-ағ сәтирләр кими,\nАғ гафиjәләр кими…\nЈағар гәмли шеир тәк,\nДүшәндә мәзар үстә\nЈағар jағдыгҹа о гар….\nҺәзин дастана дөнәр….\nШаирләрин гәбри дә\nГышда бир ағ ҹилдли,\nКитаб кими ҝөрүнәр.\nӨмрүнү шәрәф вә намусла әсл шәхсиjjәт кими баша вуран Әждәр Фәрзәлинин ады тарихдә, ону севәнләрин гәлбиндә әбәди олараг jашаjаҹагдыр. Аллаһ рәһмәт еләсин!\nГеjд: һазырки материалын һазырланмасында ҝөстәрдиjи мүстәсна көмәjә ҝөрә Фәтәлиjева Көнүл Әждәр гызына миннәтдарлығымызы билдиририк.\nАббас Сеjидов – тарих елмләри доктору, профессор\nМирәләкбәр Сеjидов – мүстәгил арашдырыҹы\n525-ҹи гәзет, 08.11.2012-ҹи ил № 203(3759)\nСөзарды: “Һәр бир jараныш jазыр өзүнә баш дашы!” – Ваһид Рзаjев\n“Ҝәмигаjа – Гобустан мәдәниjjәтинин ишығында”\nБахыш сайы: 1 765


Q=2	C=0	SS=0	LS=2	PS=0	DC=0	LC=0	SD=0	BS=1	G0=64	G1=45	G2=17	DLID=az_RU	BODY=Гәддар бир инсан неҹә олду ки, дәјишә билди?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Ниас Нидерланд Норвеч Самоа Сејшел креолу Соломон Адалары пиҹини Таити Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (тоба) бикол бислама болгар варај венда волајта га газах ган гуарани гырғыз дреһу дхолуо еве ермәни естон ефик занде зулу ибо иврит илок инҝилис исланд исоко испан италјан каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју кимбунду кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај мам мамбве-лунгу мајја маҹар монгол науатл (Шимали Пуебла) ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи татар тви тетела тетум (Дили) тив тигре ток-писин тохолабал тсонга тумбука түрк умбунду фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон әрәб\nНәгл етди: Адриан Де Ла Фуанте\nДОҒУЛДУҒУ ИЛ: 1974\nКЕЧМИШДӘ: ЗОРАКЫ ВӘ ДАВАКАР ОЛУБ\nМән Тамаулипас штатынын (Мексика) ҝөзәл бөлҝәси сајылан Сиудад Манте шәһәриндә анадан олмушам. Бизим шәһәрин ҹамааты әлиачыг вә меһрибан инсанлардыр. Анҹаг тәәссүфләр олсун ки, ҹинајәткар дәстәләр уҹбатындан әрази чох тәһлүкәлидир.\nАиләдә дөрд ушаг идик. Мән евин 2-ҹи ушағы идим. Валидејнләрим мәни католик килсәсиндә вәфтиз етмишдиләр. Сонрадан мән килсәнин хорунда охумаға башладым. Истәјирдим Аллаһ мәндән разы галсын, чүнки Онун һөкмүндән вә мәни ҹәһәннәмдә јандырмасындан чох горхурдум.\nМәним беш јашым оланда атам бизи тәрк еләди. Бу, мәни дәрин кәдәрә гәрг етмишди, дахилимдә бошлуг һисс едирдим. Баша дүшә билмирдим ки, биз ону бу гәдәр севәркән бизи нијә атыб ҝетди. Анам дөрд оғула бахмаг үчүн ҝеҹә-ҝүндүз ишләмәли олурду.\nМән бу вәзијјәтдән истифадә едиб дәрсдән гачыр, өзүмдән бөјүк ушагларла авараланырдым. Онлар мәнә сөјүш сөјмәји, сигарет чәкмәји, оғурлуг етмәји вә далашмағы өјрәтдиләр. Башгалары үзәриндә ағалыг етмәји севдијим үчүн боксу, ҝүләши вә һәр ҹүр дөјүш нөвләрини, һәмчинин силаһдан истифадә етмәји өјрәндим. Артыг јенијетмә јашларындан гәддар олмушдум. Мән тез-тез силаһлы атышмаларда иштирак едирдим. Һәтта бир нечә дәфә јолун ортасында ган ичиндә өлү вәзијјәтдә галмышам. Јазыг анам дәфәләрлә мәни бу вәзијјәтдә тапыб хәстәханаја апарырды. Мән она чох әзијјәт вермишәм.\nБир ҝүн ушаглыг достум Һоре бизә гонаг ҝәлди. О вахт мәним 16 јашым вар иди. О Јеһованын Шаһиди олдуғуну деди вә билдирди ки, бизимлә ваҹиб бир хәбәр бөлүшмәк истәјир. Һоре Мүгәддәс Китаб васитәсилә өз етигадыны бизә изаһ етди. Мән һеч вахт Мүгәддәс Китабы охумамышдым. Аллаһын адыны ешидәндә вә Онун бизә гаршы һансы нијјәтдә олдуғуну биләндә чох севиндим. Һоре бизә тәклиф етди ки, онунла бирҝә Мүгәддәс Китабы өјрәнәк, биз дә разы олдуг.\nМүгәддәс Китабдан охујуб биләндә ки, ҹәһәннәм дејилән бир шеј јохдур, чох раһатлашдым (Зәбур 146:4; Ваиз 9:5). Артыг Аллаһа гаршы ваһимәли горхум кечиб ҝетди. Инди билирәм ки, Аллаһ бизи севир вә јахшылығымызы истәјир.\nМүгәддәс Китабы охудугҹа баша дүшүрдүм ки, хасијјәтими дәјишмәлијәм, һәлим олмалыјам, зоракы һәјатдан узаглашмалыјам. Аллаһын Кәламында јазылмыш бир ајәнин мәнә бөјүк көмәји дәјди. Ајәдә дејилир: «Пис достлар јахшы әхлагы позур» (1 Коринфлиләрә 15:33). Анладым ки, әҝәр дәјишилмәк истәјирәмсә, мәни пис јола чәкән достларымла мүнасибәти кәсмәлијәм. Беләҹә мән онлардан узаглашдым. Өзүмә Јеһованын Шаһидләри арасындан достлар сечдим. Бу инсанлар араларында фикир ајрылыглары оланда мәсәләни јумругла јох, Аллаһын Кәламында верилән мәсләһәтләрә ујғун һәлл едирләр.\nМәнә тәсир едән диҝәр бир ајә исә бу олду: «Һеч кимә пислик әвәзинә пислик етмәјин... Имкан дахилиндә, әлиниздән ҝәлән гәдәр һамы илә сүлһдә олмаға чалышын. Әзизләрим, сиз гисасынызы алмајын... Чүнки јазылыб: “Јеһова белә дејир: “Гисас Мәнимдир, әвәзини Өзүм верәҹәјәм”» (Ромалылара 12:17—19). Гәбул етдим ки, һагсызлығы Јеһова Өзү мәсләһәт билдији вахт вә мәсләһәт билдији тәрздә арадан галдыраҹаг. Беләҹә, јаваш-јаваш зоракы тәбиәтими дәјишдим.\nБир ҝүн ахшам евә гајыдаркән башыма ҝәлән бир һадисә һеч вахт јадымдан чыхмаз. Әввәлләр дүшмәнчилик етдијимиз дәстәнин ушаглары мәнә һүҹум етдиләр. Онларын башчысы мәни архадан вуруб гышгырды: «Өзүнү мүдафиә елә!» Һәмин анда үрәјимдә тез Јеһова Аллаһа дуа еләдим. Јалвардым ки, өзүмү әлә алмаға көмәк етсин. Әслиндә, онларын пајыны вермәк истәјирдим, амма садәҹә орадан гачараг ҹанымы гутардым. Нөвбәти ҝүн һәмин дәстәнин башчысы илә растлашдым. Ону ҝөрәндә чох әсәбиләшдим. Дүнәнки һәрәкәтинә ҝөрә гисас алмаг истәдим. Анҹаг өзүмә һаким олум дејә јенә дә Јеһоваја үрәјимдә дуа еләдим. Мараглысы бунда иди ки, һәмин ҹаван мәнә јахынлашыб деди: «Кечән ҝеҹә баш верәнләрә ҝөрә бағышла. Дүзүнү десәм, истәјирәм сәнин кими олум. Мәнә дә Мүгәддәс Китабы өјрәт». Һәмин анда гәзәбими бүрузә вермәдијим үчүн чох севиндим. Бунун сајәсиндә мән онунла Мүгәддәс Китабы өјрәнмәјә башладым.\nТәәссүфләр олсун ки, аиләмин јарысы Мүгәддәс Китабы өјрәнмәји дајандырды. Мән исә өзүмә сөз вердим ки, Мүгәддәс Китабы өјрәнмәјә давам едәҹәјәм вә һеч кимин, һеч нәјин мәнә мане олмасына јол вермәјәҹәјәм. Билирдим ки, Аллаһы севән инсанларла мүнтәзәм үнсијјәт емосионал јараларыма мәлһәм олаҹаг вә мәнә һәсрәтиндә олдуғум аиләни бәхш едәҹәк. Ҝетдикҹә Аллаһа даһа да јахынлашдым. 1991-ҹи илдә Јеһованын Шаһиди олдум.\nМән әввәлләр аҹыглы, башгалары үзәриндә ағалыг етмәји севән, гәддар бир инсан идим. Анҹаг Аллаһын Кәламы мәним һәјатымы көкүндән дәјишди. Бу ҝүн мән Мүгәддәс Китабдан өјрәндикләрими инсанларла бөлүшүрәм. Дүз 23 илдир ки, вахтымын чох һиссәсини бу ишә һәср етмишәм.\nБир мүддәт Јеһованын Шаһидләринин Мексикадакы филиалында көнүллү кими чалышмышам. Орада ишләјәркән Клаудија адлы чалышган бир гызла таныш олдум. 1999-ҹу илдә аилә гурдуг. Мәнә Клаудија кими вәфалы һәјат јолдашы бәхш етдијинә ҝөрә Јеһова Аллаһа нә гәдәр миннәтдар олсам, аздыр.\nҺәјат јолдашымла бирликдә бир мүддәт Мексика жест дилли јығынҹағында хидмәт едиб лал-кар инсанлара Јеһова Аллаһ һагда өјрәнмәјә көмәк етмишик. Сонралар бизи Белиз өлкәсинә дәвәт етдиләр ки, орадакы инсанлара да Мүгәддәс Китабы өјрәдәк. Белиздә һәјатымыз чох садә олса да, хошбәхт олмаг үчүн һәр шејимиз вар. Буну һеч нәјә дәјишмәрик.\nБир мүддәт сонра анам Мүгәддәс Китабы јенидән өјрәнмәјә башлады вә Јеһованын Шаһиди олду. Һәмчинин бөјүк гардашым, јолдашы вә ушаглары да инди Јеһованын Шаһидидир. Әввәлләр Мүгәддәс Китаб һагда сөһбәт етдијим кечмиш достларымдан да бәзиләри инди Јеһова Аллаһа ибадәт едир.\nЧох һејиф ки, аиләмин бәзи үзвләри зоракы һәјат тәрзләриндән әл чәкмәдикләри үчүн инди һәјатда јохдурлар. Әҝәр дәјишилмәсәјдим, јәгин онлар кими мән дә инди һәјатда јох идим. Јеһоваја јерлә ҝөј гәдәр миннәтдарам ки, мәни Өзүнә вә гајда-ганунларына әмәл етмәјә көмәк едән халгына јахынлашдырыб.


Q=3	C=2	SS=1	LS=1	PS=0	DC=1	LC=0	SD=0	BS=2	G0=123	G1=102	G2=50	DLID=az_RU	BODY=Јеһованын нијјәтиндә гадынларын ролу | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Колумбија жест дили Конго Литва Македонија Малта Мексика жест дили Непал Нидерланд Норвеч Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда га газах ган гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кичуа (Имбабура) кореја коса крио куангали куанјама латыш лингала лози лувале луганда лунда малагаси малај малајалам маратһ масатек (Хуаутла) мајја маҹар море ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Бир алај гадын... мүждә пајлајыр» (МӘЗ. 68:11).\nЕдендәки үсјан кишиләрә вә гадынлара неҹә тәсир етди?\nКечмишдә гадынлар Јеһоваја неҹә хидмәт едибләр?\nБу ҝүн хош хәбәрин тәблиғиндә гадынлар һансы ролу ојнајыр?\n1, 2. а) Аллаһ Адәмә һансы һәдијјәни вермишди? б) Аллаһ гадыны нә үчүн јаратды? (Мәгаләнин әввәлиндәки шәклә бах.)\nЈЕҺОВА јер үзүнү бир мәгсәд үчүн — «јашамаг үчүн» јаратмышды (Јешаја 45:18). Хәлг етдији илк инсан Адәм камил иди. Аллаһ она ҝөзәл ев — Еден бағы бәхш етмишди. Орадакы нәһәнҝ ағаҹлар, сакит ахан чајлар вә бир-бирилә ојнајан һејванлар Адәмә һәзз верирди. Амма онун һәјатында бир бошлуг вар иди. Јеһова бунун нә олдуғуну ачыглады: «Инсанын тәк олмасы јахшы дејил, Мән она мүнасиб олан бир көмәкчи јарадаҹағам». Сонра Аллаһ Адәмә дәрин јуху верди вә габырғасындан бирини ҝөтүрдү вә «ҝөтүрдүјү габырғадан гадыны дүзәлтди». Адәм ҝөзләрини ачыб ону ҝөрәндә севинҹи јерә-ҝөјә сығмады. О деди: «Бунун сүмүјү мәним сүмүјүмдән, бәдәни мәним бәдәнимдәндир. Адына “гадын” дејиләҹәк, чүнки о, кишидән ҝөтүрүлүб» (Јар. 2:18—23).\n2 Аллаһын вердији бу һәдијјә олдугҹа дәјәрли иди, чүнки гадын кишинин камил көмәкчиси олмалы иди. О һәмчинин дүнјаја өвлад ҝәтирмәк шәрәфинә лајиг ҝөрүлмүшдү. Буна ҝөрә дә «Адәм арвадынын адыны Һәвва гојду, чүнки о, јер үзүндә јашајанларын һамысынын анасы олду» (Јар. 3:20). Бәли, Аллаһ илк инсан ҹүтүнә ҝөзәл әнам вермишди. Онларын камил өвладлары олаҹагды. Беләҹә, јер үзү камил инсанларын диҝәр ҹанлы мәхлугларла бирҝә мәскән салаҹағы ҹәннәтә чевриләҹәкди (Јар. 1:27, 28).\n3 Онлары ҝөзләјән бүтүн бу хејир-дуалары алмаг үчүн Адәмлә Һәвва Јеһоваја итаәт етмәли вә Онун рәһбәрлијини гәбул етмәли идиләр (Јар. 2:15—17). Јалныз бу һалда онлар Аллаһын нијјәтини һәјата кечирә биләрдиләр. Анҹаг тәәссүфләр олсун ки, онлар «гәдим илан» олан Шејтана ујдулар вә Аллаһа гаршы ҝүнаһ етдиләр (Вәһј 12:9; Јар. 3:1—6). Бәс бу үсјанкарлыг гадынлара неҹә тәсир едиб? Кечмишдә мөмин гадынлар һансы ишләр ҝөрүбләр? «Алај» ифадәсини нә үчүн мүасир мәсиһчи гадынлара шамил етмәк олар? (Мәз. 68:11).\n4. Илк инсан ҹүтүнүн ҝүнаһына ҝөрә мәсулијјәти ким дашыјырды?\n4 Аллаһ Адәмдән галдырдығы үсјанын сәбәбини сорушанда о, јахасыны гыраға чәкәрәк деди: «Мәнимлә бирҝә олмаг үчүн вердијин гадын о ағаҹын мејвәсиндән верди, мән дә једим» (Јар. 3:12). Ҝүнаһыны бојнундан атмағы азмыш кими, о һәлә бир, Аллаһын она вердији гадыны, үстәлик, севән Јараданыны ҝүнаһландырды. Һәр икиси ҝүнаһ етсә дә, ҝүнаһларына ҝөрә мәсулијјәти Адәм дашыјырды. Һәвари Павел дә јазмышды ки, «ҝүнаһ бир адам [Адәм] васитәсилә, өлүм дә ҝүнаһ васитәсилә дүнјаја [ҝирди]» (Ром. 5:12).\n5. Аллаһын бир мүддәт инсан һакимијјәтинин мөвҹуд олмасына јол вермәси нәји сүбут едиб?\n5 Шејтан илк инсан ҹүтүнү инандырмышды ки, онларын Јеһованын рәһбәрлијинә еһтијаҹлары јохдур. Онда ортаја һөкмранлыг һүгугу илә бағлы ваҹиб суал чыхыр: рәһбәрлик етмәјә кимин һаггы чатыр? Суала бир дәфәлик ҹаваб верилсин дејә Аллаһ Ондан асылы олмајан һакимијјәт формасынын бир мүддәт мөвҹуд олмасына јол верди. Јеһова билирди ки, инсан һакимијјәти уғурсузлуға уғрајаҹаг. Бу ҹүр һакимијјәт әсрләр боју инсан ҹәмијјәтини бир фәлакәтдән диҝәринә сүрүкләјиб. Тәкҹә өтән әср әрзиндә ҝүнаһсыз кишиләр, гадынлар вә ушаглар да дахил олмагла, мүһарибәләрдә тәхминән 100 000 000 инсан һәлак олуб. Бунун өзү артыг сүбут едир ки, «аддымларыны дүзәлтмәк ҝедән адамын иши дејил» (Јер. 10:23). Бу факты данмадығымыз үчүн биз Јеһованы Рәһбәримиз кими гәбул едирик. (Сүлејманын мәсәлләри 3:5, 6 ајәләрини оху.)\n6. Бир чох јерләрдә гадын ҹинсинә неҹә мүнасибәт ҝөстәрилир?\n6 Шејтанын һакимијјәти алтында олан бу дүнјада һәм кишиләр, һәм дә гадынлар даим әзилир (Ваиз 8:9; 1 Јәһ. 5:19). Төрәдилән ән бөјүк вәһшиликләрдән бири гадын зоракылығыдыр. Бүтүн дүнјада гадынларын тәхминән 30 фаизи әрләри тәрәфиндән зоракылыға мәруз галыр. Бир чох ҹәмијјәтләрдә оғлан ушагларына даһа чох үстүнлүк верилир, чүнки һесаб едилир ки, онлар нәсли давам етдирәҹәк, валидејнләринә вә нәнә-бабаларына бахаҹаг. Бәзи өлкәләрдә гыз ушаглары арзуолунмаз олдуғундан аборт едилир.\n7. Кишиләрин дә, гадынларын да әсасы неҹә гојулмушду?\n7 Аллаһ гадынларын әзилмәсинә, сөзсүз ки, пис бахыр. Јеһова гадынлара әдаләтлә вә һөрмәтлә јанашыр. Онун гадынлара мүнасибәти Һәвваны камил, о ҹүмләдән Адәмә гул јох, ҝөзәл тамамлајыҹы кими јаратмасындан ҝөрүнүр. Алтынҹы јарадылыш ҝүнүнүн сонунда Аллаһын «јаратдығы һәр шеј»ин чох јахшы олдуғуну ҝөрмәсинин сәбәбләриндән бири дә елә бу иди (Јар. 1:31). Бәли, Јеһованын «јаратдығы һәр шеј чох [јахшы]» иди. О, кишиләрин дә, гадынларын да әсасыны мүкәммәл гојмушду.\nЈЕҺОВАНЫН РАЗЫ ГАЛДЫҒЫ ГАДЫНЛАР\n8. а) Өмүрбиллаһ инсанлар өзләрини неҹә апарыб? б) Тарих боју Аллаһ кимләрдән дәстәјини әсирҝәмәјиб?\n8 Едендәки үсјандан сонра һәм кишиләр, һәм дә гадынлар тәмиз ҹызыгларындан чыхдылар, өтән әср әрзиндә исә даһа да бетәр олдулар. Мүгәддәс Китабда габагҹадан дејилмишди ки, «ахыр ҝүнләрдә» бәд әмәлләр даһа да артаҹаг. Инсанларын азғынлығы сон һәддә чатдығындан дејә биләрик ки, «ағыр бир зәманә»јә ҝәлиб чыхмышыг (2 Тим. 3:1—5). Лакин Худавәнд Јеһова тарих боју Она етибар едән, ганунларына табе олан, еләҹә дә Онун рәһбәрлијини гәбул едән кишиләрдән вә гадынлардан дәстәјини әсирҝәмәјиб. (Мәзмур 71:5 ајәсини оху.)\n9. Дашгындан нечә нәфәр сағ чыхды вә нәјин сајәсиндә?\n9 Аллаһ Нуһ пејғәмбәрин ҝүнләриндә зоракылыгла долу дүнјаны Дашгына гәрг едәндә чох аз адам сағ галмышды. Һәмин вахта кими Нуһун баҹы-гардашлары сағ идиләрсә дә, Дашгында онлар да һәлак олмушдулар (Јар. 5:30). Бунунла белә, сағ галан кишиләрин вә гадынларын сајы ејни иди: Нуһ, арвады, үч оғлу вә онларын арвадлары. Онлар Аллаһдан горхдуглары вә Онун ирадәсини јеринә јетирдикләри үчүн сағ галдылар. Бу ҝүн дүнјада олан милјардларла инсан Јеһованын разы галдығы һәмин сәккиз нәфәрдән төрәјиб (Јар. 7:7; 1 Пет. 3:20).\n10. Садиг гәбилә башчыларынын арвадлары Јеһованын рәғбәтини нәјин сајәсиндә газанмышдылар?\n10 Илләр сонра јашамыш садиг гәбилә башчыларынын арвадлары да Аллаһын рәғбәтини газанмышды. Онлар һәјатдан чох шеј истәјиб ҝилеј-ҝүзар етмирдиләр (Јәһуда 16). Бу гадынлардан бири Ибраһим пејғәмбәрин арвады Сара иди. О, Ур шәһәриндәки раһат һәјатларыны гојуб өзҝә дијарда көчәри һәјат сүрдүкләринә ҝөрә отуруб-дуруб дејинмирди. Әксинә, «Сара Ибраһимә “ағам” дејәрәк она итаәт едирди» (1 Пет. 3:6). Јахуд ҝөтүрәк Ривганы. О, Јеһованын һәдијјәси вә ҝөзәл һәјат јолдашы иди. Буна ҝөрә дә Исһаг «ону севди вә анасынын өлүмүндән сонра онунла тәсәлли тапды» (Јар. 24:67). Биз фәхр едирик ки, бу ҝүн дә, Сара вә Ривга кими, мөмин баҹыларымыз вар!\n11. Ики ибрани мамача неҹә ҹәсарәт ҝөстәрди?\n11 Мисирдә илләр боју гул һәјаты сүрән исраиллиләр ҝүнү-ҝүндән чохалырды. Буну ҝөрән фирон бир ҝүн әмр етди ки, тәзә доғулан бүтүн ибрани оғлан ушаглары өлдүрүлсүн. Анҹаг ҝөрүн ибрани мамачалар Шифра вә Пуа неҹә ҹәсарәтлә давранды. Үрәкләриндә Аллаһ хофу олдуғу үчүн онлар көрпә ганына баис олмагдан чәкиндиләр. Јеһова бунун мүкафатыны верди, онлара аилә нәсиб етди (Чых. 1:15—21).\n12. Девора вә Јаелин нүмунәси нә үчүн диггәтәлајигдир?\n12 Исраил һакимләринин ҝүнләриндә Аллаһын разы галдығы гадынлардан бири дә пејғәмбәр Девора иди. О, һаким Барагы үрәкләндирмиш вә исраиллиләрин дүшмәнләринин әлиндән јаха гуртармасында өз төһфәсини вермишди. Лакин о, пејғәмбәрлик етмишди ки, кәнанлыларын үзәриндә газанылан гәләбәнин шөһрәти Барагын олмајаҹаг. Аллаһ кәнанлыларын орду башчысы Сисраны «бир гадына тәслим едәҹәк». Бу белә дә олду, башга милләтдән олан Јаел адлы бир гадын ону өлдүрдү (Һак. 4:4—9, 17—22).\n13. Мүгәддәс Китабда Авигаил һагда нә дејилир?\n13 Ерамыздан әввәл 11-ҹи әсрдә Авигаил адлы узагҝөрән бир гадын јашајырды. Әри Навал кобуд, јарамаз вә ахмаг инсан иди (1 Шам. 25:2, 3, 25). Давудла адамлары бир мүддәт онун сүрүләринә ҝөз-гулаг олмушду. Лакин бир дәфә онлар Навалдан азугә истәјәндә о, «онлары тәһгир [едиб]» әлибош гајтарды. Бундан хәбәр тутан Давуд елә һирсләнмишди ки, Навалын вә адамларынын дәрсини вермәк үчүн јола чыхды. Авигаил буну ешидән кими Давудла адамларыны азугә илә гаршыламаға чыхыб фаҹиәнин гаршысыны алды (1 Шам. 25:8—18). Буну ҝөрән Давуд она деди: «Исраилин Аллаһы Рәббә алгыш олсун ки, бу ҝүн мәни гаршыламаға сәни ҝөндәрди» (1 Шам. 25:32). Навалын өлүмүндән сонра Давуд Авигаиллә евләнди (1 Шам. 25:37—42).\n14. Шаллумун гызлары һансы иши ҝөрүбләр вә мәсиһчи баҹыларымыз һансы охшар иши һәјата кечирирләр?\n14 Ерамыздан әввәл 607-ҹи илдә Бабил ордусу Јерусәлими вә мәбәдини мәһв едәндә чохлу сајда киши, гадын вә ушаг гылынҹдан кечирилди. Ерамыздан әввәл 455-ҹи илдә исә Неһемјанын башчылығы алтында шәһәрин диварлары бәрпа едилди. Бәрпа ишләриндә иштирак едәнләрин арасында Јерусәлим әјаләтинин јарысынын рәиси олан Шаллумун гызлары да вар иди (Неһ. 3:12). Онлар бу фәһлә ишини севә-севә иҹра едирдиләр. Бу ҝүн дә мүхтәлиф үсулларла теократик тикинтини ҹанла-башла дәстәкләјән мәсиһчи баҹыларымыз вар вә биз онлара јердән-ҝөјә гәдәр миннәтдарыг!\nБИРИНҸИ ӘСРДӘКИ МӨМИН ГАДЫНЛАР\n15. Аллаһ Мәрјәми һансы шәрәфә лајиг ҝөрмүшдү?\n15 Ерамызын биринҹи әсриндән бир гәдәр әввәл вә һәмин дөврдә Јеһова бир чох гадынлары хејир-дуаландырмышды. Онлардан бири бакирә гыз Мәрјәм иди. Јусифин нишанлысы олан бу гыз мөҹүзәви шәкилдә мүгәддәс руһ васитәсилә һамилә галмышды. Бәс нәјә ҝөрә Аллаһ Исанын анасы олмаг үчүн Мәрјәми сечмишди? Шүбһәсиз ки, камил өвлады бөјүдүб боја-баша чатдырмаг үчүн онда лазыми кејфијјәтләр вар иди. Јер үзүндә јашамыш ән бөјүк инсанын анасы олмаг неҹә дә бөјүк шәрәфдир! (Мат. 1:18—25).\n16. Исанын гадынлара шәфгәтлә јанашдығыны һансы нүмунәдән ҝөрүрүк?\n16 Иса гадынлара гаршы чох шәфгәтли иди. Мәсәлән, 12 ил ганахмадан әзијјәт чәкән бир гадын бир дәфә издиһамын ичиндә архадан Исаја јахынлашыб онун палтарына тохунду. Ону тәнбеһ етмәк әвәзинә, Иса ҹаныјананлыгла деди: «Гызым, иманын сәни хилас етди. Архајын ҝет вә хәстәлијиндән сағал» (Марк 5:25—34).\n17. Ерамызын 33-ҹү илинин Әллинҹи ҝүн бајрамында һансы мөҹүзә баш верди?\n17 Исанын шаҝирдләри арасында олан бәзи гадынлар һәм она, һәм дә һәвариләринә хидмәт едирди (Лука 8:1—3). Ерамызын 33-ҹү илинин Әллинҹи ҝүн бајрамында гадынлы-кишили 120 нәфәр Аллаһын мүгәддәс руһуну хүсуси шәкилдә гәбул етди. (Һәвариләрин ишләри 2:1—4 ајәләрини оху.) Мүгәддәс руһун бу ҹүр төкүлмәси әввәлҹәдән пејғәмбәрлик едилмишди: «Бүтүн бәшәр үзәринә руһуму төкәҹәјәм. Оғулларыныз вә гызларыныз пејғәмбәрлик едәҹәк... Гул вә гарабашларын үзәринә дә руһуму төкәҹәјәм» (Јоел 2:28, 29). Әллинҹи ҝүн бајрамында баш верән бу мөҹүзә илә Аллаһ артыг дөнүк исраиллиләрдән јох, киши вә гадынлардан ибарәт олан «Аллаһын [Исраилиндән]» разы галдығыны ҝөстәрди (Галат. 3:28; 6:15, 16). Биринҹи әсрдә хидмәтдә иштирак едән мәсиһчи гадынларын арасында мүждәчи Филипин дөрд гызы да варды (Һәв. иш. 21:8, 9).\n«БИР АЛАЈ ГАДЫН»\n18, 19. а) Јеһова һәм кишиләрә, һәм дә гадынлара һансы шәрәфли иши һәвалә едиб? б) Мәзмурчу мүждә пајлајан гадынлары неҹә тәсвир едир?\n18 1870-ҹи илләрдә бир груп киши вә гадын һәгиги ибадәтә сәмими мараг ҝөстәрди. Онлар Исанын: «Падшаһлыг һаггындакы бу хош хәбәр милләтләрин һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк», — пејғәмбәрлик сөзләринин јеринә јетмәсиндә иштирак едән илк мүждәчиләрдир (Мат. 24:14).\n19 Һал-һазырда сајы тәхминән 7 900 000 олан Јеһованын Шаһидләринин әсасы Мүгәддәс Китаб Тәдгигатчылары адланан бу балаҹа групдан гојулуб. 2013-ҹү илдә 11 300 000-дән чох гонаг Иса Мәсиһин өлүмүнүн Хатирә ҝеҹәсинә ҝәлмәклә Мүгәддәс Китаба вә фәалијјәтимизә мараг ҝөстәрмишдир. Әксәр өлкәләрдә бу мәрасимә ҝәләнләрин чоху гадынлар иди. Һәмчинин бүтүн дүнјада Падшаһлығын 1 000 000-дан чох таммүддәтли мүждәчисинин әксәријјәти гадынлардыр. Һәгигәтән дә, Аллаһ мәзмурчунун: «Худавәнд әмр едир, бир алај гадын... мүждә пајлајыр», — сөзләрини јеринә јетирмәк шәрәфини мәһз садиг гадынлара һәвалә едиб (Мәз. 68:11).\nМүждәни бәјан едән гадынлар, һәгигәтән дә, «бир алај»дыр (18, 19-ҹу абзаслара бах)\nМӨМИН ГАДЫНЛАР МҮКАФАТЛАНДЫРЫЛАҸАГ\n20. Аиләви вә ја шәхси мүталиә заманы һансы мөвзулары арашдыра биләрик?\n20 Бу мәгаләдә Мүгәддәс Китабда гәләмә алынмыш бүтүн садиг гадынлар һагда арашдырмаг имканымыз олмаса да, һәр биримиз Аллаһын Кәламындан вә нәшрләримиздәки мәгаләләрдән онлар һагда охуја биләрик. Мәсәлән, биз Рутун садиглији үзәриндә дүшүнә биләрик (Рут 1:16, 17). Мәликә Естерин адыны дашыјан китабы вә онун барәдә мәгаләләри охујуб иманымызы мөһкәмләндирә биләрик. Аиләви ибадәт ахшамлары бу вә ја диҝәр мөвзулары арашдырмаг фајдалы оларды. Шәхси мүталиә заманы да бу кими мөвзулары арашдырмаг олар.\n21.Чәтин вахтларда мөмин гадынлар Јеһоваја садиглијини неҹә ҝөстәрибләр?\n21 Сөзсүз, Јеһова мәсиһчи гадынларын тәблиғини хејир-дуаландырыр вә онлара сынаглар заманы арха дурур. Онун көмәјилә мөмин гадынлар насист вә коммунист режиминдә әзијјәтләрлә үзләшсәләр дә, һәтта һәгигәтә ҝөрә һәјатларыны итирсәләр дә, өз нөгсансызлыгларыны итирмәдиләр (Һәв. иш. 5:29). Кечмишдә олдуғу кими, бу ҝүн дә баҹыларымыз вә диҝәр бүтүн садиг һәмиманлыларымыз Аллаһын һакимијјәтини там дәстәкләјирләр. Буна ҝөрә дә Јеһова гәдим Исраиллә даврандығы кими, онларын да сағ әлиндән тутуб дејир: «Горхма, сәнә көмәк едәҹәјәм» (Јешаја 41:10—13).\n22. Ҝәләҹәкдә һансы шәрәфә лајиг ҝөрүләҹәјик?\n22 Јахын ҝәләҹәкдә бүтүн мөмин кишиләр вә гадынлар јер үзүнү Ҹәннәтә чевирәҹәк вә дирилән милјонларла инсана Јеһованын нијјәти һагда өјрәнмәјә көмәк едәҹәк. О ҝүнү ҝөзләдијимиз мүддәтдә ҝәлин кишили-гадынлы һәр биримиз Јеһова Аллаһымыза «чијин-чијинә» хидмәт едәк вә бу шәрәфли иши ҝөз бәбәјимиз кими горујаг (Сеф. 3:9).


Q=3	C=3	SS=3	LS=0	PS=0	DC=0	LC=0	SD=0	BS=1	G0=16	G1=13	G2=9	DLID=az_RU	BODY=Nur-az.com - Имам Һүсејнә (ә) ағламағын фәзиләтини инкар едәнин агибәти\n9 Шәбан 1439\n5 Ордибеһешт 1397\n07 Јанвар 2017\nИмам Һүсејнә (ә) ағламағын фәзиләтини инкар едәнин агибәти\n“Еј Пејғәмбәрин гызы, сусузам”.\nӘлламә Мәҹлиси “Биһар әл-әнвар” китабында Имам Һүсејнин (ә) фәзиләтини инкар едән шәхсин әһвалатыны нәгл етмишдир. Һадисә белә олмушдур:\nСејид Әли Һүсејни дејир: Имам Әли ибн Муса әр-Рзанын (ә) һәрәминин јахынлығында јашајан мөминләрдән бир дәстәси мәһәррәм ајынын онунҹу ҝүнү (Ашура ҝүнү) бир јерә топлашыр. Онлардан бири Имам Һүсејнин (ә) шәһадәтинә аид мәгтәл һадисәләрини охумаға башлајыр вә Имам Мәһәммәд Багирин (ә) бу рәвајәтинә јетишир: “Һәр кәсин ҝөзләриндән Имам Һүсејнин (ә) мүсибәтинә ҝөрә милчәјин бир ганады ағырлығында јаш ахарса, Аллаһ онун ҝүнаһларыны бағышлајар. Һәтта онун ҝүнаһлары дәнизин үзәриндәки көпүкләр гәдәр олса да”.\nМәҹлисдә елм вә алимлик иддиасында олан надан бир киши дә вар иди. О, бу рәвајәтә етираз едәрәк деди: “Бу рәвајәт дүзҝүн дејил вә ағыл буну гәбул едә билмәз”.\nОну нә гәдәр баша салмаға тәлаш етсәләр дә о, өз дедијиндән дөнмәди вә Имам Һүсејнә (ә) ағламағын бу гәдәр фәзиләтли ола билмәсини гәбул етмәди, һәдисин дүзҝүн олмамасыны сүбут етмәјә чалышды. Хүласә, бу мөвзуда мүназирә гызышды вә мәҹлис дағылды.\nҺәмин ҝеҹә о киши јухуда ҝөрүр ки, Гијамәт бәрпа олмушдур вә ҹамаат һамар бир јердә топлашыблар, тәрәзиләр гурашдырылыб, (сират) көрпү(сү) чәкилиб, өлчү вә һесаб апаратлары гојулуб, әмәл китаблары пајланыб, ҹәһәннәм шөләләниб вә ҹәннәт бәзәниб. О, ҝөрүр ки, чох исти бир јердә дајанмышдыр вә бәрк сусузлајыб. Су ахтармаға башлајыр, анҹаг нә гәдәр ахтарса да тапа билмир. Саға-сола бахыр, ҝөрүр ки, ени вә узуну чох бөјүк олан бир һовуз вар. Өзлүјүндә фикирләшир ки, бу һәмин сују гардан сојуг, балдан ширин олан Көвсәр һовузудур. Һовузун јанында вүҹудларынын нуру бүтүн мәхлугата сачан, әјинләринә гара палтар ҝејинмиш, чох гәмли вә һүзүнлү дајанмыш ики киши вә бир гадын дајанмышдыр. Өз-өзүнә дејир: Ҝөрәсән бунлар кимдирләр? Она дејирләр: “Онлар һәзрәт Мәһәммәд Мустафа (с), Мүртәза Әли (ә) вә Фатимә Зәһрадыр”.\nЈенә өзлүјүндә фикирләршир ки, бәс ҝөрәсән онлар нијә гара ҝејиниб, нијә бу гәдәр ағлар вә гәмлидирләр?\nЈенә она дејирләр: “Бәс, бу ҝүн Һүсејнин (ә) гәтлә јетирилдији Ашура ҝүнү дејилми? Онлар буна ҝөрә гәмли вә һүзүнлүдүрләр”.\nО, ики аләмин ханымларынын ханымы һәзрәт Фатимәјә (ә) тәрәф ҝедәрәк дејир: “Еј Пејғәмбәрин гызы, сусузам”.\nҺәзрәт она етинасызлыгла бахыр вә бујурур: “Сән, зүлм илә гәтлә јетирилмиш ҹанымын парасы, ҝөзүмүн нуру оғлум Һүсејнин мүсибәтинә ағламағын фәзиләтини инкар едән шәхс дејилсәнми?! Аллаһ ону (Һүсејни) өлдүрәнләрә, она зүлм едәнләрә вә су ичмәјә гојмајанлара ләнәт етсин”.\n“Биһар әл-әнвар”, ҹ. 44, сәһ. 293.\nҺазырлады: Сејид Заһир


Q=0	C=0	SS=0	LS=0	PS=0	DC=0	LC=0	SD=0	BS=1	G0=18	G1=14	G2=4	DLID=az_RU	BODY=Nur-az.com - НӘФСИН ӨТӘРИ ЛӘЗЗӘТЛӘРИ АРХАСЫНДА ҸӘҺӘННӘМ ӨЗ ГАПЫЛАРЫНЫ АЧМЫШДЫР\n18 Мајыс 2018\nНӘФСИН ӨТӘРИ ЛӘЗЗӘТЛӘРИ АРХАСЫНДА ҸӘҺӘННӘМ ӨЗ ГАПЫЛАРЫНЫ АЧМЫШДЫР\nƏввәла, нәфс Исламда мүһүм мөвзулардандыр вә мүхтәлиф мәналарда ишләнир. Имам Садиг (ә) бујурур: «Гәлбини өзүнә елә јахын ет ки, санки онунла шәриксән. Ағлыны ата јериндә билиб әлиндән тут вә ардынҹа ҝет. Нәфсинә исә вурушаҹағын дүшмән кими бах».\nЧохлары санки биләрәкдән бүтүн бу дејиләнләрин зиддинә ҝедир. Ағлын јеринә нәфси рәһбәр сечир. Һансы ки, Ислам нәфсә јох, әглә итаәт етмәји тапшырыр. Биз инсанлар адәтән дахилимизи гојуб заһиримизлә марагланырыг. Бәзән ишин әсл мәгсәди јаддан чыхыр вә инсан нәфсин команданлығы алтында тәр төкүр. Мәсәлән, јахын бир адамы нәсиһәт етмәк истәјән шәхс әввәлҹә өз истәјини гијмәтләндирмәлидир. Ҝөрән, мәгсәд инсанлыг вәзифәсини јеринә јетирмәк, јохса ағыллы ҝөрүнмәкдир?\nƏхлаг алимләри өзүнү дүзәлтмәк истәјәнләрә чох ҹидди шәкилдә тапшырырлар ки, иш ҝөрмәздән әввәл нијјәтә фикир вермәк лазымдыр. Илаһи мәгсәдлә ишә башлајанлар үчүн бир чох чәтинликләр артыг ҝеридә галмышдыр. Шәрики тәрәфиндән алданмаг истәмәјән инсан илк әввәл өз гәлбини шејтан вәсвәсәләриндән пак етмәлидир. Әкс тәгдирдә даһа бөјүк проблемләрлә гаршылашмаг олар.\nАллаһла үнсијјәт, Онун мәрифәтини дадмаг, өвлијалары илә ҝөрүшмәк әбәди бир ләззәтдир. Бу ҝүн дујдуғумуз нәфсани ләззәтләр ахирәт аләми илә мүгајисәдә јухудан артыг бир шеј дејил. «Фәҹр» сурәсинин 24-ҹү ајәсиндә бујурулур: «İнсан дејәҹәк: «Еј каш, әввәлҹәдән ахирәт һәјатым үчүн бир иш ҝөрәјдим». «Әнкәбут» сурәсинин 64-ҹү ајәсиндә исә белә бујурулур: «Бу дүнја һәјаты ојун-ојунҹагдан, әјләнҹәдән башга бир шеј дејил. Ахирәт аләми исә шүбһәсиз ки, әбәди һәјатдыр». Ҝөзләрини дүнјаја гапајан инсан әбәди һәјата дүшдүјүнү анлајыр. Инсан билмәлидир ки, нәфсин ширин вәдләри јалныз өлүмә гәдәрдир.


Q=10	C=2	SS=0	LS=5	PS=5	DC=0	LC=0	SD=0	BS=1	G0=39	G1=20	G2=8	DLID=az_RU	BODY=2 Ишмуил 23 | Онлајн Мүгәддәс Китаб | Јени дүнја тәрҹүмәси\n2 Ишмуил 23:1—39\nДавудун сон сөзләри (1—7)\nДавудун иҝидләринин шүҹаәти (8—39)\n23 Бу, Давудун сон сөзләридир:+ «Јәссә оғлу+ Давудун сөзләри,Јүксәкләрә уҹалдылмыш,+Јагубун Аллаһынын мәсһ етдији+ адамын,Исраилин севимли нәғмәкарынын+ сөзләри. 2 Јеһованын руһу мәни дилләндирди,+Онун кәламы дилимдә иди.+ 3 Исраилин Аллаһы данышды,Исраилин Гајасы+ мәнә деди: “Һөкмдар салеһ оланда,+Аллаһ горхусу илә һөкм едәндә,+ 4 Санки, сәһәр ачылыр,Булудсуз сәмада ҝүнәш ишыг сачыр,+ Јағышдан сонра парлајан шәфәгләрЈердә от битирир”.+ 5 Мәним евим Аллаһын һүзурунда бу ҹүрдүр! Аллаһ мәнимлә әбәди әһд бағлады,+Мөһүрләнмиш, мүкәммәл бир әһд. Бу, мәним гуртулушум, зөвг-сәфамдыр.Аллаһ ону јетишдирмәзми?+ 6 Бәдхаһлар исә тикан колу кими атылыр,+Онлары әлә ҝөтүрмәк олмур. 7 Онлара тохунмаг истәјәнДәмирлә, низә сапы илә силаһланмалыдыр.Онлары јериндәҹә күлә чевирмәк лазымдыр». 8 Давудун иҝидләри+ бунлар иди: үч иҝидин башчысы тәкминли Јушиб-Бәссәбат.+ О, низәсини галдырыб бир дәфәјә 800 нәфәри јерә сәрмишди. 9 Ондан сонра Әхуһи оғлу Додајын+ оғлу Әлјазар+ ҝәлирди. О, Давудла бирликдә филиштлиләрә мејдан охујан үч иҝидин арасында иди. Онлар орада дөјүшә топлашмышдылар. Исраиллиләр ҝери чәкиләндә 10 о, јериндә дуруб голу јорулана гәдәр, гылынҹ тутмагдан әли кејијәнә гәдәр филиштлиләри гырмышды.+ О ҝүн Јеһова бөјүк гәләбә вермишди.+ Халг исә Әлјазарын ардынҹа гајыдыб ҹәсәдләри гарәт етмишди. 11 Ондан сонра һәрарлы Әгинин оғлу Шамаһ ҝәлирди. Бир дәфә филиштлиләр Леһидә, мәрҹи тарласында топлашмышдылар. Ҹамаат филиштлиләрин горхусундан гачыб ҝетмишди. 12 О исә тарланын ортасында дуруб ораны горумуш вә филиштлиләри гырмышды. Онда Јеһова бөјүк гәләбә вермишди.+ 13 Отуз башчыдан үчү бичин вахты Давудун јанына Әдуллам мағарасына+ ҝетмишди. Филиштлиләр Рәфајим дәрәсиндә ордуҝаһ гурмушдулар.+ 14 Давуд галада иди.+ Филиштлиләрин кешикчи дәстәси исә Бејтләһмдә иди. 15 Онда Давуд һәсрәтлә демишди: «Каш Бејтләһм дарвазасы јанындакы һовузун сујундан олајды, ичәјдим!» 16 Онда һәмин о үч иҝид филиштлиләрин ордуҝаһына сохулмуш вә Бејтләһм дарвазасы јанындакы һовуздан су чәкиб Давуда ҝәтирмишди. Лакин Давуд сују ичмәмиш, Јеһованын өнүндә јерә төкүб+ демишди: 17 «Ја Јеһова, һеч мән буну едәрәмми?! Су ҝәтирмәк үчүн һәјатларыны ода атан бу адамларын ганыны неҹә ичим?+» Давуд сују ичмәмишди. Бәли, о үч иҝид бу ишләри ҝөрмүшдү. 18 Сәрја+ оғлу Јуабын гардашы Абшај+ башга үч иҝидин башчысы иди. О, низәсини галдырыб 300 нәфәри өлдүрмүшдү. Абшај да биринҹи үч иҝид кими ад газанмышды.+ 19 О, үч иҝидин арасында ән мәшһуру иди вә онларын башчысы иди. Амма биринҹи үч иҝидә чатмырды. 20 Јәһјадај оғлу Бәнаји+ ҹәсур адам иди. О, Кәбзилдә+ гәһрәманлыглар ҝөстәрмишди. О, муаби Әрјилин ики оғлуну өлдүрмүшдү. Гарлы ҝүндә су гујусуна ениб шир өлдүрмүшдү.+ 21 О һәмчинин бир пәзәвәнҝ мисирлини вуруб өлдүрмүшдү. Мисирлинин әлиндә низә варды. Бәнаји кәндирлә онун үстүнә ҝетмиш, низәни мисирлинин әлиндән алыб ону өз низәсилә ҝәбәртмишди. 22 Јәһјадај оғлу Бәнаји бунлары етмишди. О да үч иҝид кими ад газанмышды. 23 Отуз иҝиддән дә мәшһур иди, амма үч иҝидә чатмырды. Давуд ону баш мүһафизи гојмушду. 24 Јуабын гардашы Асаил+ отуз иҝидин арасында иди. Диҝәр иҝидләр бунлар иди: бејтләһмли Додај оғлу Илкәнан,+ 25 харудлу Шамаһ, харудлу Әлга, 26 фәләтли Һәләз+, тәгуһлу Игәш оғлу Ираһ+, 27 әнатутлу+ Әбусәр+, һушаһлы Мәбуннај, 28 әхуһили Сәлмун, нәтуфаһлы Мәһарај+, 29 нәтуфаһлы Бәәннаһ оғлу Һәләб, бинјаминлиләрин Ҝибаһ шәһәриндән Рибај оғлу Иттај, 30 фирәтунлу Бәнаји+, Ҹааш+ вадиләриндән Һиддај, 31 әрәбәли Әбу-Әлбун, барһумлу Әзмут, 32 шалбунлу Илјәһба, Јашән оғуллары, Јонатан, 33 һәрарлы Шамаһ, һәрарлы Шарар оғлу Әхјам, 34 мәкати оғлу Әһәзбәјин оғлу Әлфәлит, ҝилолу Әхтуфил+ оғлу Әлјам, 35 кармелли Һизру, әрәбли Фәрај, 36 собаһлы Натан оғлу Јәгәл, ҹадлы Бәнни, 37 әмуни Салиг, Сәрја оғлу Јуабын силаһдары бииротлу Наһарај, 38 итрили Ираһ, итрили Гариб+ вә 39 һет Урјај+. Ҹәми отуз једди нәфәр.